Dodikovo ulizivanje Bakiru – Nebojša Vukanović info blog\nDodikovo ulizivanje Bakiru\nPrije samo par mjeseci Dodik je bio ponosan što ga, kao tobož velikog srbendu i lažnog nacionalistu, promoviše i hvali nakad crveni Mirin a sad Vučićev vojvoda Šešelj, mjesecima je manipulisao građanima predstavljajući se lažno kao srpski ultranacionalista i desničar. Čim je postao član Predsjedništva BiH i otišao u Sarajevo, nekada balkanski Teheran sa previše džamija, okrenuo je ploču i ponovo postao pomirljivi evropejac građanske provinijencije.\nVeć nekoliko mjeseci Dodik šalje jasne pomirljive signale, potpuno je promijenio retoriku, nestala je kao mjehur od sapunice priča o referendumu i nezavisnosti Srpske, hodže ne arlauču, broj džamija više nije prevelik, a Evropa i integracije su sada prioritet. Dodik se toliko preobrazio da mu je čak otpala i mala značkica sa srpskom zastavom sa revera, kako bi pregovori o koaliciji sa Bakirom i SDA tekli u ležernijoj atmosferi.\nNestala je i priča o izdajnicima, probosancima bakirovcima, poturicama, a i Šefik Džafdeović se od ratnog zločinca pretvorio u koalicionog partnera. Neophodno je spustiti tenzije i pokazati kooperativnost, spremnost da se uradi sve kako bi se ušlo u vlast, a koga još briga za prevarene građane i neispunjena obećanja!\nDa bi se što više dodvorio Bakiru, SDA i Bošnjacima, pokazao da je ponovo onaj stari Dašak svježine sa Balkana, Dodik je preko svog portparola Radovana Kovačevića juče osudio okupljanje pripadnika Ravnogorskog pokreta u Višegradu. Rašo je stari i provjereni kadar Lagumdžijinog SDP-a, i nije ga nimalo slučajno Dodik imenovao za portparola, kao što Denis Esadov Šulić, Bošnjak po nacionalnosti, predsjednik Mladih SNSD-a.\nPortparol Rašo za sebe tvrdi da je Jugosloven po nacionalnosti, a poznat je po ismijavanju Republike Srpske, koju je podrugljivo nazivao Republikom Šumskom. Dodik je poručio Rašu da osudi skup u Višegradu, kako bi Bakir i SDA uvidjeli zaokret i što prije ispunili Dodikovi želju i formirali novi Savjet ministara BiH.\nPrerušeni Dodik, ogrnut u šinjel srpskog nacionaliste, nažalost je ponovo prevario i kupio na izborima naivne sunarodnike, i čim je sjeo u Predsjedništvo odbacio je teški šinjel, jer ga žulja, i ponovo oblači skladno odijelo umjerenog građanskog evropejca.\nZanimljivo da Rašo, Dodik i SNSD nikada nisu osudili okupljanja ustaša u Blajburgu, već je Mile prvi dan po povratku otišao u Mostar da zagrli pobratima Dragana i učvrsti Blajburšku koaliciju. Takođe od SNSD-a nismo čuli ni riječ osude podizanju spomenika turskom okupatoru u Sanskom Mostu, jer to za SNSD nije politički pametno jer su u toku pregovori sa Erdoganovim saveznicima.\nPodizanje spomenika okupatoru, koji nas ne unazadio i vratio u srednji vijek, čija je najveća zaostavština korupcija, nepotizam, despotska vladavina, jednoumlje, gušenje svih građanskih prava, sloboda i zarobljene institucije, pokazatelj je podaničkog mentaliteta balkanskih naroda. U Sloveniji nije bilo Osmanlija, dok su se Turci najduže zadržali u Makedoniji i prostoru Kosova i Metohije, a i danas se osjećaju posledice i vidi jasna razlika u razvoju, mentalitetu, uređenju i obrazovanju. Mnogo će još vode proteći dok se stvari ne promijeni, a narod ne shvati šta je za njega dobro, a šta pogubno.\nNapokon se o pukotinama na brani oglasio i HET\nNervozno pismo Luke dovoljno govori\nUltimatum Luki Petroviću – odakle luksuzni...\nOd 13:20 gostovanje na Padrino radiju i stranici...


Ruski kapiten oformio novi Dota 2 sastav - Telegraf.rs\n01/10/20 | 16:54 ≫ 17:01\nRuski kapiten oformio novi Dota 2 sastav\nPosle tri meseca pauze, SoNNeikO je odlučio da okupi novi tim koji će se takmičiti u CIS regionu.\nSoNNeikO nije baš blistao na prethodnim kapitenskim pozicijama. Igrač je pre izvesnog vremena bio mlada nada u redovima Natus Vincere-a ali ga je prošlog novembra tim zamenio novim talentovanim tinejdžerom. Akbar ''SoNNeikO'' Butaev je nakon toga odlučio da sastavi novi tim koji je posle dobrih rezultata na turnirima potpisao ugovor sa Ninjas in Pyjamas. Ekipa je nastavila sa solidnim rezultatima u teškoj evropskoj regiji ali su kapitenu ponovo pokazana vrata kada je ekipa ispala iz grupne faze Beyond Epic turnira ovog jula.\nRus je ovoga puta odlučio da se vrati svojim korenima i takmičenju u matičnoj CIS regiji. Novi tim će se sastojati od igrača koju su već ranije igrali zajedno u ekipi Team Spirit - Egor ''Ergon'' Kozlov, Vasili '' AfterLife'' Šiškin i Aleksandera ''Immersion'' Hmelevskoja. Ruski kapiten je uspeo i da ''ukrade'' Igora ''iLTW'' Filatova iz od skoro neaktivnog Virtus Pro-a.\nZadnjih par nedelja svedoci smo velikih promena u CIS regionu. Stari timovi se razilaze a nove nade se dužu iz njihovih pepela. Neki tek oformljeni timovi već su uspeli da pokažu potencijal na završenim turnirima tako da verujemo da će ovaj region postati veoma kompetitivan u bliskoj budućnosti. Za sada SonneikO-v tim će morati da sačeka priliku da se pokaže na nekom takmičenju jer su kvalifikacije za nadolazeće turnire već u toku.\nOva devojka je oborila svetski rekord u dizanju zapaljenih tegova: Ona je živa vatra\nSergej Lavrov u izolaciji zbog korona virusa\nNintendo planira da izbaci novu Switch Pro konzolu sledeće godine?


MOŽDA 2025: Usvojena Strategija za evrointegracije Zapadnog Balkana - Bizlife.rs\n22:20 Strazbur, 06/02/2018\nEvropska komisija na sastanku u Strazburu usvojila konačan tekst Strategije za prijem Srbije i drugih zemalja Zapadnog Balkana u članstvo Evropske unije.\nVisoka predstavnica EU Federika Mogerini poručila da 2025. godina nije ciljni datum već realistična perspektiva, a komesar za proširenje Johanes Han ističe da će Evropska komisija pružiti pomoć zemljama Zapadnog Balkana u ključnim oblastima.\nStrategija predviđa da Srbija može potencijalno biti spremna za ulazak u EU do 2025. godine.\nPrimena pravno obavezujućeg sporazuma Beograda i Prištine mora biti u primeni u trenutku zatvaranja pristupnih pregovora sa Srbijom, navodi se u strateškom dokumentu EK.\nDa bi Srbija i Crna Gora ispunile obaveze potrebne za ulazak u EU do 2025, moraju prvo ispuniti prelazna merila, posebno u oblasti poglavlja o vladavini prava.\nKomisija bi zatim trebalo da sačini dokument koji bi trebalo da proceni uticaj budućeg proširenja na ključne oblasti politike EU, kao što su poljoprivreda, koheziona politika i budžet.\nKada je reč o narednim koracima za zemlje Zapadnog Balkana, dokument navodi da će sve zemlje regiona imati šansu da napreduju na evropskom putu i to na osnovu svopstvenih dostignuća i brzinom koju same odrede. „Srbija i Crna Gora su trenutno lideri u procesu“, navodi se u tekstu startegije.\n„Investiranje u stabilnost i prosperitet Zapadnog Balkana znači investiciju u bezbednost i stabilnost EU. Iako u ovom mandatu neće biti proširenja, Evropska komisija planira unapred evropski put Zapadnog Balkana“, poručio je predsednik Evropske komisije Žan Klod Junker povodom objavljivanja strategije.\nevropska unija Srbija integracije strategija clanstvo


Centar za bezbednosne studije - Centre for Security Studies - POSLEDNJA TAČKA KOSOVSKE NEZAVISNOSTI\nMišljenje Međunarodnog suda pravde, koje će biti objavljeno do kraja ovog meseca, poslednja je tačka u ostvarivanju pune kosovske nezavisnosti. Taj proces, u vreme kada je Generalna skupština UN uputila zahtev sudu, zamišljen je kao završni čin postupka koji treba da kruniše priznanje Kosova od strane svih zemalja članica EU. Preporuka Evropskog parlamenta koja je upravo upućena preostalim zemalja EU koje nisu priznale Kosovo, ima ih pet, da i one to što pre učine, govori o tome da se plan finalizacije kosovske nezavisnosti koji je decembra 2009. i objavljen kao stav međunarodne zajednice da će „2010. godina biti godina konačnog rešenja statusa Kosova” ostvaruje prema predviđenoj dinamici i da od njega neće biti odstupanja.\nMoguće je da srpski političari nisu znali ili nisu razumeli da međunarodna zajednica misli ozbiljno kada je najavila ovaj plan, a moguće je i da su verovali da će im se, zbog njihovih verbalnih proevropskih opredeljenja, izaći u susret te da će obećanja data vlastima u Prištini biti izneverena. Pokazalo se da srpski političari, bar njihova većina, ne razumeju kako funkcioniše svetska politika, jer uporno prenose navike i standarde koje su sami uspostavili u sopstvenom političkom sistemu na međunarodnu političku scenu. Iako je u Srbiji normalno da se donose standardi koji se potom ignorišu, da se postupa netransparentno i da korupcija caruje u svakom aspektu javne uprave, sa čim prirodno ide i da je normalno da se govori neistina i da se data obećanja izneveravaju, sve to nije slučaj u međunarodnim odnosima. Otuda i nekoliko značajnih nesporazuma između naših i evropskih ministara kada su preko kafanskog stola u evropskim prestonicama davana obećanja, a potom proglašavana nepostojećim po povratku u Beograd. Pismo koje su zemlje Evropske unije uputile srpskom ministarstvu spoljnih poslova u kome upozoravaju na nedopustivo agresivno ponašanje Beograda kada je reč o odluci da se prizna Kosovo sadrži i deo u kome se srpski političari podsećaju na to šta su ranije govorili i obećavali, a to se svodi na stav da je „talasanje” oko Kosova samo stvar odnosa sa javnošću i zamajavanja srpskog građanstva. Kada se pokazalo da to „talasanje” nije baš jednostavno zaustaviti, jer građani zaista smatraju da je Kosovo deo Srbije, onda su, kako proizlazi iz pisma, isti ti političari koji su davali obećanja, ta obećanja gazili. Politika koja prolazi kod obespravljenih građana srpske kvazidemokratije (koja, uzgred rečeno, nije mnogo različita od ostalih kvazidemokratija na Balkanu) smatra se neprihvatljivom u međunarodnim odnosima. Rezultat politike neistine i neiskrenosti je sankcija: Kosovo će biti „finalizovano” ove godine, kao što je planirano, a Srbija, bez obzira na to, neće biti primljena u EU.\nEvropski komesar za proširenje Štefan File dao je svoj glas za rezoluciju Evropskog parlamenta kojom se pozivaju preostale zemlje da priznaju Kosovo. Reč je o istom onom evropskom zvaničniku koji je, kao i njegov prethodnik Oli Ren, prilikom poseta Beogradu uporno izjavljivao kako „priznanje Kosova nije uslov za integraciju Srbije u EU” i da su to „dva odvojena pitanja”. Sada ta izjava dobija sasvim drugi smisao: ona počinje da znači ne, kao što smo ranije mislili, da će Srbija biti primljena u EU čak i ako ne prizna Kosovo, nego obrnuto, da Srbija neće biti primljena u EU bez obzira na to da li prizna Kosovo. Ukratko, Srbija je izgubila i Kosovo i svoju evropsku perspektivu.\nKada se te činjenice konstatuju, sasvim je jasno da je vođena pogrešna politika, ali ona nije bila pogrešna iz razloga koji navodi deo opozicije, navodno zbog toga što je trebalo poslati vojsku i ratovati za Kosovo do poslednje kapi krvi uz maksimalno zaoštravanje odnosa sa evropskim zemljama i EU. Ta alternativa je besmislena i uvek je to bila. Ne, greška u politici Srbije sastoji se u njenoj strukturnoj i dinamičkoj osobenosti, u njenom unutrašnjem karakteru, a to je da je reč o koruptivnoj i neiskrenoj politici. Reč je o politici koja nije zasnovana na sadržinskim principima i programskim stavovima, nego na partikularnim i kratkoročnim interesima, što je strategija koja je pod pritiskom nužnosti strateškog mišljenja napuštena u svim ostalim zemljama regiona. Evolucija politike ka evropskom nivou razmišljanja pre svega uključuje stavljanje opšteg interesa kao prepoznatljivo primarnog u državnoj strategiji, a tek potom „provlačenje” interesa partijskih struktura i kadrova ili krupnog biznisa kroz pukotine koje ostaju u tako pozicioniranoj strategiji. Srpska politika nije napravila taj civilizacijski pomak, i to je njena osnovna slabost.\nZahtev za mišljenje upućen Međunarodnom sudu pravde bio je greška, to je sada jasno svakome, ali je u vreme kada je taj zahtev podnet on proglašavan za ingeniozan spoljnopolitički potez i, ni manje ni više, nego „diplomatski trijumf”, u čemu su učestvovali brojni nedostojanstveni i poslušni mediji. Treba samo pogledati naslovne strane Večernjih novosti i nekih drugih novina iz tog vremena, pa ih uporediti sa onim naslovnim stranama koje će izađi dan posle proglašavanja mišljenja ovog suda. Verovatno će tada opet biti kriv neko drugi, neki „vekovni srpski neprijatelji” ili „velike svetske sile”.\nSrbija se, u upornom potvrđivanju suštinske nesposobnosti da produktivno upravlja samom sobom, stalno vrti u krugu. Ona nema upotrebljivu političku elitu, čast izuzecima u svim strankama, i zbog toga kao pijan čovek baulja po mraku, čas se smejući, čas plačući, čas zapomažući, čas vičući i preteći, sve dok se ne pojavi neko da ga odvede da prenoći na sigurnom ili se, ako nikog nema ili se niko ne odazove, na kraju, iscrpljen, ne stropošta negde u jendek kraj puta, da ga sutra nađu, ili ne nađu.\nPreuzeto sa: http://www.danas.rs/danasrs/dijalog/poslednja_tacka_kosovske_nezavisnosti.46.html?news_id=195361


Nacionalne vesti - Ponedeljak 24.05.2021 - 12:08\nPomoćnik direktora Kliničkog centra u Nišu, prof. dr Radmilo Janković, kaže za RTS da potpuno popuštanje mera nije dopustivo, posebno za neka masovna okupljanja, jer se imunitet ne postiže sa 50 odsto imunizovanih ljudi. Cilj jakog imunološkog bedema je 90 do 95 odsto vakcinisanih i samo tada možemo biti sigurni da će biti pojedinačnih slučajeva, ističe Janković.\n"Virus će tražiti način da nastavi da živi sa nama" FOTO: Screenshot\n"Juče smo u KC u Nišu imali samo jedan prijem, imamo ispod 40 pacijenata. Mislim da nakon marta prošle godine nismo imali tako mali broj pacijenata, nemamo teških pacijenata, intenzivne nege su nam prazne, sem intenzivne nege u Kruševcu", dodao je Janković.\nSituacija je, kao je rekao, bila slična, sa malo većim brojem obolelih, kada se, spajanjem praznika za Sretenje, situacija drastično pogoršala.\n"Imamo utisak da se sada to neće desiti", rekao je Janković, ali je naveo da je dobio informaciju da se porodice vraćaju sa putovanja i da su zaražene, kao i da će se pratiti situacija.\n"Pacijente ćemo ako dođe do nekog pogoršanja slati u našu kovid bolnicu u Kruševcu i oni su sa dobrim brojevima jutros 71 pacijent sa 11 na intenzivnoj nezi", rekao je Janković.\n"Zaista kako se virus ponašao i kako je tekla ova pandemija, ovo je i za nas poprilično iznenađenje. Ali s obzirom šta smo sve doživeli, a doživeli smo da smo imali 12.000 hospitalizovanih pacijenata, mislim da nijedna kovid bolnica u Srbiji nije bila pod takvim pritiskom, a u jedinici intenzivne nege 2.400 ljudi je bilo", naveo je doktor.\n"Na osnovu svega što smo doživeli, a to je bilo jedno more ljudske nesreće. Čitave porodice koje su ostajale bez članova. Tako da smo oprezni", dodaje Janković.\n"U narednom periodu virus će se vratiti, potpuno sam siguran"\nKada je reč o popuštanju mera, kaže da potpuno popuštanje mera nije dopustivo, posebno za masovna okupljanja.\n"Mislim da moramo biti potpuno otvoreni prema građanima – jedno su naše želje i da nekako motivišemo ljude da se vakcinišu. Epidemiolozi sasvim dobro znaju – to je dogma medicine – imunitet se ne postiže sa 50 odsto vakcinisanih, odnosno imunizovanih ljudi", rekao je Janković.\n"Vrlo je jasna situacija, mi sada iz onog velikog broja potencijalno zaraženih koje smo imali prošle godine, a to je sedam miliona, sada verovatno imamo duplo manje. U narednom periodu virus će se vratiti, potpuno sam siguran. Mislim da će to biti jedna fluktuacija virusa", rekao je Janković.\nZa to, kako je kazao, nije toliko zaslužna samo imunizacija, da brojzaraženih pada i u Bugarskoj koja ima četiri puta manje vakcinisanih.\n"Mi čitavo ovo leto, ako bude mirniji period, moramo poraditi i krenula je dobra afirmativna kampanja prema onima koji još uvek imaju dileme – trebalo bi vakcinisati mlađe ljude i mislim da 50 odsto vakcinisanih nije dovoljno, do septembra bi taj broj morao da bude mnogo, mnogo veći", naglasio je Janković.\n"Virus će tražiti način da nastavi da živi sa nama"\n"To se videlo sada kada su stariji članovi njihovih porodica završavali u jedinicama intenzivne nege", dodao je Janković.\n"Ne mora značiti da će novi sojevi biti opasniji ili izazivati teže kliničke slike, ali svakako će virus tražiti način da nastavi da živi sa nama", rekao je doktor.\nUkazao je i na to da još ne znamo koliko traje imunitet nakon vakcinacije, kao i da će možda biti potrebna i još jedna doza.\n"Možda će nekim ljudima koji nisu razvili imunitet nakon nekih vakcina, recimo ‘Sinofarm‘, biti savet da uzmu neku drugu vakcinu", zaključio je Janković.


ATR 42 STOL obavio prvi let | Avio Press\nATR 42 STOL obavio prvi let\nFrancusko-italijanski proizvođač aviona ATR obavio je juče prvi let sa svojim novim modelom 42-600 STOL. Ovaj sufiks rezervisan je za nove ATR 42 koji mogu da poleću i sleću sa ekstremno kratkih pista dugačkih svega 800 metara. Prvi primerak ovog aviona koji nosi registracionu oznaku F-WWLY poleteo je juče sa aerodroma Tuluz gde se nalazi fabrika ATR-a i obavio je probni let u trajanju od dva sata i petnaest minuta.\nSertifikacija STOL varijante ATR-ovog propelerca očekuje se naredne godine a kompanija je do sada prikupila 20 porudžbina za ovaj avion. Procenjuje se da u svetu postoji skoro 500 aerodroma sa pistama dužine između 800 i 1000 metara pa će ATR sasvim sigurno uspeti da proda STOL varijantu regionalnim prevoznicima koji obavljaju letove ka takvim vazdušnim lukama.\nITA Airways preuzeo prvi Airbus A350\nJandreoski: Aerodromi CG ostvarili rast od 200 odsto\nPredstavnički dom traži još podataka o problemima...\nAntonov AN-225 srušio ogradu britanskog vojnog...


Demokrate u nedelju isključuju neposlušne - NOVA portal\nPolitika Autor:Jovana Šesterikov24. Jun. 202020:502 Komentara\nSednica Glavnog odbora Demokratske stranke koja je prekinuta 21. juna biće nastavljena u nedelju, a na dnevnom redu naći će se i rasprava o suspenziji članova koji su učestvovali na izborima.\nJoš uvek nije poznata sudbina visokih funkcionera DS – Aleksandre Jerkov, Balše Božovića, Branislava Lečića…, kao i Dragoslava Šumarca i Vide Ognjenović koji su nezadovoljni načinom na koji se stranka vodi najavili da rade na pripremi izborne skupštine DS.\nKako saznajemo na GO će se raspravljati o desetini članova DS koji su posredno ili neposredno učestvovali na izborima.\nMeđu njima su Katica Babin iz Srbobrana koja je bila na pokrajinskoj listi koalicije Vojvođanski front. Branislav Kevenski iz Bačkog Petrovca koji se kandidovao na listi UDS.\nZatim, Željko Crnogorac i Stanko Kusić iz Bele Crkve koji su izašli na lokalnoj izbornoj listi Saveza za Belu Crkvu.\nDemokrate će odlučivati i o sudbini Miroslava Kendrišića i Nikole Budošana iz Sremske Mitrovice koji su bili na izbornoj listi Grupa građana Mitrovačka alternativa.\nGlavni odbor raspravljaće i o suspenziji Živka Marković iz Pećinaca koji se našao na lokalnoj listi Grupa građana Bata Marković, Dragoslava Mišića iz Aleksandrovca jer je bio predstavnik proširenog sastava Izborne komisije kao ovlašćeno lice Grupe građana Žig i Metla na izborima za odbornike SO Žabari.\nNa listi neposlušnih su i Jovana Pajkić zbog kandidovanja na lokalnoj izbornoj listi Srce grada i Aleksandrija Kovačević zbog kandidovanja na lokalnoj listi Grupa građana Oslobodimo Vračar.\nKako tvrdi izvor Nova.rs oni su učestvovali u izbornom procesu bez saglasnosti DS.\nGlavni odbor izbaciće članove na osnovu člana 21. Statuta stranke u kom se navodi da “članstvo prestaje kandidovanjem na listi druge političke grupe kao i učestvovanjem ili vođenjem kamapnje za drugu političku stranku, a bez saglasnosti Demokratske stranke”.\nDemokratska strankaglavni odborsukob


Srpski startap o kojem bruje svetski mediji | Biznis.rs\nU Tenderly ulažu ozbiljni investitori\nFirme u fokusuHi-techLifestylePoslovanjePreduzetnikU fokusu\n9.8.2021 19:01 Autor: Julijana Vincan 1\nPokušavajaći da reše sopstveni problem, koji se ogledao u manjku dobrih programerskih alata u blokčejn ekosistemu, inženjeri Andrej Benčić (CEO), Bogdan Habić (CTO), Miljan...\nPokušavajaći da reše sopstveni problem, koji se ogledao u manjku dobrih programerskih alata u blokčejn ekosistemu, inženjeri Andrej Benčić (CEO), Bogdan Habić (CTO), Miljan Tekić (COO) i Nebojša Urošević (Blockchain Architect), osnovali su startap firmu Tenderly 2018. godine u Beogradu.\nU početku su se oslanjali na sopstvene snage, uz moralnu podršku porodice i prijatelja koji su verovali u njih, a sada svetski mediji bruje o njima. Naime, ekipa koja stoji iza ove preduzetničke priče objavila je da je prikupila oko 12,85 miliona evra u prvoj rundi finansiranja. Beogradski startap već je ranije ove godine prikupio sredstva od 3,3 miliona dolara.\n„Ukratko, Tenderly je platforma za programiranje na ethereum mreži koja nudi širok spektar alata i proizvoda koji su postali standard kada su u pitanju rešenja na blokčejnu. Platforma trenutno nudi bolji uvid u pametne ugovore, monitoring i notifikacije u realnom vremenu, testno okruženje, kao i gotove komponente koje znatno olakšavaju i ubrzavaju proces razvoja. Takođe, imamo još dosta toga u planu što se tiče razvoja novih funkcionalnosti, koje će kao i do sad, biti namenjene blokčejn programerima“, objasnili su za Biznis.rs iz firme Tenderly.\nKada je reč o ulaganjima i uloženom vremenu da se dođe do prvih pravih rezultata, naši sagovornici kažu da je inicijalni razvoj trajao oko godinu danu, a da su do prvih rezultata došli gotovo odmah, čim su proizvod pustili na tržište.\n„Naša prvobitna pretpostavka se ispostavila kao ispravna i nismo imali poteškoće da nađemo druge programere i timove koji su nailazili na isti problem kao i mi. Te prvobitne mušterije odmah su prepoznale potencijal našeg proizvoda, što nam je dosta značilo za tu početnu validaciju, ali i kasniji rast i razvoj proizvoda. Naša početna ideja je ostala ista, ali se koncept dodatno širio i nadogradio, tako da je Tenderly danas sveobuhvatna platforma koja nudi znatno više servisa i alata nego što je to bio slučaj na početku“, ističu u pomenutom srpskom startapu.\nEvo ko su najveći proizvođači piva, a ko najveće pivopije u EU\nNa samom početku, ova ekipa je ulagala u svoj rad, a finansije su, kako kažu, obezbeđivali osvajajući hakatone i povremeno radeći druge poslove za klijente.\n„Kada je proizvod lansiran, krenuli su i prvi plaćeni korisnici, što je značilo da smo mogli da odahnemo i fokusiramo se isključivo na Tenderly. Kako bismo ubrzali dalji rast, počeli smo da razmišljamo o traženju investicionih fondova koji bi nam pored novca takođe pomogli svojom ekspertizom i znanjem iz oblasti biznisa. Bili smo izuzetno srećni kad je Point Nine Capital, investicioni fond sa sedištem u Berlinu, iskazao interesovanje da bude prvi investitor u našu kompaniju. Posle te runde može se reći da su se stvari dodatno ubrzale i kroz nekoliko meseci smo podigli još jednu rundu finansiranja. Ovaj put investicionu rundu je vodio Accel, poznati američko-britanski fond, a prethodni investitori su se takođe priključili. Veoma nam je drago što smo uspeli da, pored finansija, oko sebe takođe okupimo tim stručnjaka koji će nam biti od velike pomoći u daljem razvoju“, istakli su u kompaniji Tenderly.\nImajući u vidu da je blockchain kao industrija i dalje u povoju, može se reći da direktne konkurente još uvek nemaju. Postoje kompanije koje u nekoj meri rade slične stvari kao i oni, ali trenutno je, kako kažu, veći fokus na tome da se ceo taj ekosistem razvije, tako da su nove kompanije više nego dobrodošle na ovom tržištu.\n„Kada su u pitanju privatni biznisi koji su tek u nastajanju, mislim da je teško govoriti o uticaju na društvo. Mi se trenutno trudimo da pozitivno utičemo na industriju u kojoj radimo, kao i da našoj ciljnoj grupi, blokčejn programerima, obezbedimo što bolji proizvod koji će im olakšati svakodnevni rad. Kao i većini kompanija u IT industriji zapošljavanje može ponekad da predstavlja izazov. U Srbiji postoji jako mnogo kvalitetnih inženjera, ali takođe postoji i mnoštvo opcija za zapošljavanje, kako za domaće, tako i za strane poslodavce, tako da je, pored toga čime se kompanija bavi, veoma bitno i kako se pozicionira na tržištu rada u odnosu na druge poslodavce“, zaključuju naši sagovornici iz firme Tenderly.\nGospodar-Jevremova 50, 11000 BEOGRAD-STARI GRAD, Srbija\nIT SEKTOR KOMPANIJA PREDUZETNIŠTVO PROGRAM STARTAP\nNakon 25 godina od kupovine Mitsubishi Colt-a upozoren na neispravnost vozila\nHrvatska ekonomija cveta\nEU finansira sedam projekata kroz balkanski investicioni okvir\nDomaća preduzeća zaštitila više od 32.000 žigova\n10.8.2021 #1 Author


Tribina: Osiguranje isplativije od štednje u bankama | Kamatica\nPočetna > vest > Tribina: Osiguranje isplativije od štednje u bankama\nTribina: Osiguranje isplativije od štednje u bankama\nTekst objavljen: 09.06.2016 14:04\nOsiguranje je mnogo isplativije od štednje u bankama, ocenili su učesnici tribine "Životno osiguranje i dobrovoljni penzijski fondovi: sličnost i razlike", ukazujući takođe na prednosti dobrovoljnih penzijskih fondova među kojima su fleksibilnost istakli kao najvažniju pogodnost.\nPredstavnici penzijskih fondova i osiguravajućih kuća kažu da to što oni nude "nije priča za super bogate ljude, već za one koji žive od mesečnih primanja" i da na taj način mogu skromnim mesečnim uplatama da obezbede sebe i svoje najbliže.\nDirektor filijale Beograd Dunav društva za upravljanje dobrovoljnim penzijskim fondom (DPF) Goran Jelisavac rekao je na skupu, koji je organizovao Klub Sve o osiguranju, da je program dopunskih penzija veoma feliksibilan i da svako može da postane član nevezano za to da li je zaposlen ili ne.\n"Roditelji mogu da uplaćuju i za svoju tek novorođenu decu, do 70. godine se mogu vršiti uplate. Najbitnija razlika i osnovna prednost u odnosu na osiguranje je fleksibinost programa, pošto svi članovi penzijskih fondova mogu sami da kreiraju dinamiku uplata i mogu menjati iznose", naveo je Jelisavac.\nPrema njegovim rečima, kod penzionih fondova nema nikakavih penala, kao što je to slučaj u životnim osiguranju.\n"Ako prekinete sa uplatama, novac i dalje radi za vas i dalje se investira i vi na kraju, kada rešite da koristite dopunsku penziju, dobijate kvalitetnu štednju. Sredstva iz programa dopunskih penzija mogu da se koriste počevši već od 58. godine života", rekao je Jelisavac Tanjugu.\nOn je naglasio da Dunav penzijski fond ima veliki broj članova - više od 83.000 i da je to prvi fond čija je vrednost imovine dostigla 100 miliona evra.\n"Takođe, naglasio bih velike prednosti za poslodavce, pošto su nam ciljna grupa poslodavci koji uplaćuju dopunsku penziju za svoje zaposlene. Država je dala podsticaj poslodavcima i ukoliko poslodavac uplaćuje do 5.500 dinara za svoje zaposlene oslobođen je plaćanja svih poreza i doprinosa. Postoje poreske olakšice i za pojedince koji sami od svoje zarade putem administrativne zabrane uplaćuju na svoj lični račun dopunsku penziju i oslobođeni su plaćanja poreza na zaradu od 10 odsto", objasnio je Jelisavac.\nDodaje da je ta oblast striktno regulisana od Narodne banke Srbije i da nijedan fond u Srbiji ne može nikakve pogodnosti da daje svojim članovima.\n"Najvažniji benefit koji mi našim članovim ostvarujemo jeste prinos. Prosečan prinos u Dunav penzijskom fondu u poslednjih pet godina je 12,48 odsto", rekao je Jelisavac i dodao da benefit koji fondovi ostvaraju zavisi od načina ulaganja.\nPrema njegovim rečima, kvalitet i striktna kontrola je ono što izdvaja penzijske fondove i svako može na svom ličnom računu da vidi stanje i prati kretanje investicione jedinice.\n"Dunav penzijski fond ima najveći broj članova i najveću imovinu i veoma dobar i kvalitetan prinos", ističe sagovornik Tanjuga.\nJelisavac kaže da je prosek starosti korisnika penzionih fondova između 40 i 50 godina i da, nažalost, mladi u Srbiji ne razmišljaju o penziji.\nNa tribini se moglo čuti da je prosečna penzija svega oko 24.000 dinara, kao i da, na primer, muž i žena starosti oko 35 godina mogu da imaju osiguranu sumu od 100.000 evra ako uplaćuju ukupno 28 evra mesečno.\nProsečan osiguranik u Srbiji je muškarac, uglavnom u braku, star 39 godina sa periodom plaćanja osiguranja od 20 godina i osiguranom sumom od 7.700 evra.\nKada je reč o ženama, one su nešto mlađe, a godišnja premija je nešto veća od 500 evra.\nTakođe, onaj ko je uplaćivao dopunsku penziju od 2006, otkada postoje penzioni fonodovi u Srbiji, mogao je (ako je uplaćivao maksimalni neoporezovani iznos) da ostvari i više od 50 odsto prinosa u odnosu na uplaćeni deo.\nGeneralni direktor Merkur osiguranja Miodrag Kvrgić je rekao da mešovito životno osiguranje podrazumeva na kraju isplatu osigurane sume, jednokratno ili u vidu rente, kao i da se u Srbiji mali broj osiguranika opredeljuje za rentni način isplate. Renta može da bude doživotna ili tačno utvrđena mesečno sa rokom trajanja.\nDragana Marković iz Grawe osiguranja je rekla da ta kuća najviše ulaže u ono što je najsigurnije - državne obveznice, tako da su klijenti potpuno sigurni.\nIzvršni direktor DDOR Garant društva za upravljanje DPF, Aleksandar Šiljegović, naveo je da uglavnom ulažu u dužničke hartije od vrednosti koje izdaje država, ali i minicipalne obveznice, a član IO Đenerali osiguranja Srbije, Nataša Marjanović je naglasila da dobrorovljne penzije mogu da se nasleđuju, pa ako, na primer, premine uplatilac sredstava, novac će dobiti naslednik koga je odabrao, ili onaj kome to sleduje po zakonu o nasleđivanju.\nDragan Filipović iz Wiener stadtische je rekao da ako neko posle tri godine uplata više ne može da uplaćuje osiguranje, osiguravajuća kuća mora da mu isplati redukovanu sumu odmah ili kada je predviđeni rok isplate sa umanjenjem.\nosiguranje dobrovoljno osiguranje penzija


Ocenjuje da se mnogi ponašaju neodgovorno i da država treba da uvede policijski èas u trajanju od 24 sata kako bi se spreèilo širenje epidemije.\nJubjao, naèelnik Odeljenja za pulmologiju i intenzivnu negu Prve pridružene bolnice Univerziteta Sun Jat-Sen, Guo Jubjao kaže da je tim kineskih lekara, osim Beograda, obišao i druge gradove u Srbiji, kako bi se upoznali sa situacijom na terenu, primetivši da je mnogo ljudi na ulicama, posebno vikendom, a da prema njegovoj proceni, odreðeni broj graðana ne nosi maske.\nIpak, uporeðujuæi epidemiološku situaciju u Srbiji sa Italijom i Španijom, navodi da je naša zemlja na vreme preduzela adekvatne mere kontrole i prevencije epidemije i da to daje rezultate.\n‘’Iako su uvedene dobre mere kontrole i prevencije, ubrzano raste broj novootkrivenih sluèajeva, zbog èega bi trebalo produžilti policijski èas, a graðani treba da shvate da je u njihovom interesu da saraðuju sa vladom i da treba da poštuju sve mere’’, kaže Guo.\nSmatra da epidemiološke situacija u Srbiji u odnosu na Španiju i Italiju, koje su u Evropi najviše pogoðene pandemijom koronavirusa, daje više razloga za optimizam jer su, istièe Guo, srpska vlada i predsednik Srbije od poèetka aktivno delovali.\n‘’Predsednik Vuèiæ je na poèetku epidemije uputio poziv za pomoæ i vidimo da u poslednje vreme stiže znaèajna pomoæ u Srbiju sa raznih strana. Stiglo je oko pet miliona maski, oko 1000 respiratora, razlièita medicinska oprema, tako da se i po tome vidi koliko su i predsednik i Vlada i nadležna ministarstva i struènjaci iz ove oblasti naporno radili’’, napominje Guo.\nDodaje da je jedna od preporuka Kine u borbi protiv koronavirusa da je važno koncentrisati resurse, struènjake i pacijente u ‘’korona-bolnicama’’ i da se na taj naèin postižu bolji rezultati.\n‘’Vidimo da se na taj naèin radi u Srbiji. Država je oformila svoj struèni tim, sada se forimiraju timovi na nivou gradova i bolnica, po svemu što je uraðeno vidi se da je država uložila velike napore i da ima dobar pristup u rešavanju ove epidemiološke situacije’’, kazao je Guo.\nIzrazio je zadovoljstvo zato što je deo tima koji je kineska vlada poslala u Srbiju istièuæi da su u svakom gradu i instituciji bili spremni na saradnju i razmenu iskustava sa kineskim struènjacima.\n‘’Prihvaæeni su svi naši predlozi, ukljuèujuæi formiranje privremenih bolnica i naèin leèenja teških pacijenata obolelih od koronavirusa, korišæenje zaštitne opreme za medicinske radnike…Svaki put smo naišli na pozitivan odziv kolega i mere su sprovedene kako treba’’, naveo je Guo.\nNastavlja se nestabilno vreme: Temeperatura od 7 do 22


Kod Modriče sudar automobila i kombija koji je prevozio radioaktivni materijal – Kakanj-X\nKod Modriče sudar automobila i kombija koji je prevozio radioaktivni materijal\nNa 13 ožu, 2015 199\nNa regionalnom putu Podnovlje-Modriča, u mjestu Botajica, rano jutros dogodila se saobraćajna nesreća u kojoj je učestvovalo teretno vozilo koje je prevozilo opasnu radioaktivnu materiju “iridijum 192“ i putničko vozilo marke “polo“, čiji vozač je ovom prilikom smrtno stradao, saznaje Fena.\nNakon nesreće policija je oko četiri sata ujutro blokirala saobraćaj na mjestu nesreće, koja se dogodila u blizini Dobor kule na ulazu u Modriču te izvršila uviđaj.\nGlasnogovornica Centra javne bezbjednosti Doboj Ljerka Stanimirović je potvrdila Feni da je po izjavi vlasnika kombija marke “fijat dukato“ prevozio radioaktivnu materiju “iridijum 192“.\nTo vozilo je vlasništvo jedne privatne firme, a kretalo se iz pravca Doboja.\nOna je precizirala da je policija, nakon saobraćajne nesreće, osigurala mjesta događaja i čeka se dolazak ovlaštenih inspektora Agencije za radijacionu i nuklearnu sigurnost BiH kako bi utvrdio da li ima radioaktivnosti.\nPrema informacijama iz Civilne zaštite Modriča, ovaj radioaktivni materijal je u čvrstom stanju i za sada nema opasnosti od zračenja.\nIz Auto-moto saveza RS-a su potvrdili da je zbog saobraćajne nezgode u mjestu Botajica od 3.25 sati obustavljen saobraćaj na magistralnom putu Doboj-Modriča.\nVozila se preusmjeravaju na takozvani stari put Doboj-Modriča.


Delegacije svih nivoa vlasti danas su učenjem Fatihe i polaganjem cvijeća na Šehidskom mezarju Kovači u Sarajevu odale počast šehidima. Delegacije su položile cvijeće i na spomen-obilježje Vječna vatra\nDelegacije svih nivoa vlasti danas su učenjem Fatihe i polaganjem cvijeća na Šehidskom mezarju Kovači u Sarajevu, povodom 1. marta, Dana nezavisnosti Bosne i Hercegovine, odale počast šehidima, javlja Anadolu Agency (AA).\nDelegacije svih nivoa vlasti danas su učenjem Fatihe i polaganjem cvijeća na Šehidskom mezarju Kovači u Sarajevu odale počast šehidima. Delegacije su položile cvijeće i na spomen-obilježje Vječna vatra.\nČlanovi Predsjedništva Bosne i Hercegovine Željko Komšić i Šefik Džaferović te predsjedavajući Doma naroda Parlamentarne skupštine Bosne i Hercegovine Bakir Izetbegović, povodom 1. marta, Dana nezavisnosti BiH, položili su cvijeće i na Spomen obilježje ubijenoj djeci opkoljenog Sarajeva 1992.-1995, kao i na Spomen-obilježje ubijenim policajcima u Velikom parku.\n#dan nezavisnosti bih#scc#u fokusu


Vučić: Svi su navalili da sruše SNS, imaćemo žestoku konkurenciju na izborima\n► Vučić: Svi su navalili da sruše SNS, imaćemo žestoku konkurenciju na\n03.09.2019 | 15:30h ► 20:05h Beograd\nPredsednik Srbije i Srpske napredne stranke (SNS) Aleksandar Vučić izjavio je danas da će ona imati "žestoku konkurenciju" na narednim izborima jer su kako je ocenio, "svi navalili da sruše SNS".\n"Volim takve utakmice, a o rezultatu odlučuju građani i uveren sam da će doneti najbolji sud za sebe. Ljudi glasaju za sebe, za svoju i budućnosti svoje dece, glasaju za onoga za koga mogu da budu sigurni da će da brine o penzijama ne praznim pričama već stvaranjem sistema", kazao je Vučić novinarima posle obilaska radova na rekonstrukciji Opšte bolnice u Leskovcu.\nKomentarišući izjavu lidera Jedinstvene Srbije Dragana Markovića Palme da će lider socijalista Ivica Dačić biti kandidat koalicije te dve stranke za premijera posle narednih izbora, Vučić je kazao da svako ima pravo da ističe svoju kandidaturu i želje, ali je dodao da su izbori "daleko" i da ima "mnogo prečih stvari".\n"Partije u opoziciji i na vlasti su izašle sa kandidatima, i mi ćemo, ali o tom - potom. To je pokazatelj da moramo da se borimo da sačuvamo apsolutnu većinu. Oni koji najveći deo tereta moraju da nose na leđima, imaju najmanje prava, a na kraju će narod da odluči koga će da podrži. Imam ja njih i u partiji koji misle da bi bili bolji premijeri od Ane Brnabić", kazao je Vučić.\nVučić: Važno izgraditi Memorijalni centar na Starom sajmištu\nAleksandar Vučić i predstavnici Svetskog jevrejskog kongresa tokom današnjeg sastanka u Beogradu naglasili su važnost podizanja Memorijalnog centra na mestu nekadašnjeg logora na Starom sajmištu u Novom Beogradu radi dostojnog obeležavanja mesta stradanja velikog broja žrtava u Drugom svetskom ratu.\nTokom sastanka sa vršiocem dužnosti generalnog direktora tog kongresa Maramom Šternom i predstavnikom Ernestom Hercogom, Vučić je izrazio nezadovoljstvo sporom realizacijom izgradnje tog Memorijalnog centra, kao i očekivanje da će biti ispravljene greške koje su počinili predstavnici Srbije, te da će projekat Memorijalnog centra biti brže završen.\n"Dvojica sagovornika su se saglasila da u Srbiji nema antisemitizma, a Aleksandar Vučić je dodao da Srbija osuđuje svaki oblik antisemitizma", navodi se u saopštenju iz Kabineta predsednika.\nGovoreći o Zakonu o restituciji imovine žrtava Holokausta bez zakonskih naslednika, koji je Srbija prva donela u regionu i šire, Maram Štern je istakao da je donošenje tog zakona veliki korak i da, tim povodom, ističe Srbiju kao primer za ceo svet.\nŠtern je naglasio da veoma cene i podržavaju Aleksandra Vučića i srpske vlasti zbog svega što je urađeno za položaj Jevreja, kao i zbog dobrih odnosa Srbije sa Izraelom, navodi se u saopštenju.\nSastanku su prisustvovali i ambasadori Sjedinjenih Američkih Država Kajl Skot i Izraela Alona Fišer Кam.\nVučić: Od novembra medicinskim tehničarima 15 odsto povišice\nAleksandar Vučić je danas u Leskovcu najavio da će od novembra veća primanja imati zaposleni u javnom sektoru, a pre svega zdravstveni radnici.\nMedicinski tehničari kojih je u Srbiji 57.000 dobiće, kako očekuje, povećanje plata od 15 odsto.\nPredsednik je dodao da od kad je najavljeno povećanje plata niko iz leskovačke bolnice nije najavio odlazak u inostranstvo.\nZa obnovu bolnice u Leskovcu najavio je 1,2 milijarde dinara, novu opreme, a magnetnu rezonancu za godinu ipo.\nNa pitanje novinara da li je bilo neophodno da danas ide u Medveđu da pomogne predsedniku Opštine Nebojši Arsiću da dobije lokalne izbore 8. septembra, Vučić je odgovorio da samo radi svoj posao jer želi da pobedi stranka SNS koju on predvodi.\nVučić je najavio da će u Medveđi govoriti o izgradnji puteva, ulaganjima u tom mestu i u Sijerinskoj banji.\nPredsednik je dodao da su mnogi na lokalnom nivou mogli da urade više, ali da lokalni funkcioneri često ne posete ni sva sela u svojoj opštini.\nDodao je da je pojedine lokalne funkcionere nemoguće dobiti telefonom, i da se neki, kada se dokopaju funkcije, bave samo svojim problemima, te je zato i najavio podmlađivanje SNS.\nNa pitanje kada će početi izgradnja auto-puta Niš-Merdare-Priština, Vučić je odgovorio da to očekuje u avgustu sledeće godine i ocenio da će taj put biti od ogromnog značaja i za Niš, Prokuplje i Kuršumliju.\nVučić: Pokušaćemo da dajemo posebne subvencije za siromašne opštine od strateškog značaja\nAleksandar Vučić izjavio je danas u Medveđi da će država pokušati da obezbedi posebne subvencije za zaposlene u opštinama koje su siromašne, a od strateškog su značaja za Srbiju.\nOn je na mitingu SNS-a uoči lokalnih izbora u Medveđi 8. septembra, naveo da će po uzoru na zaposlene u prosveti i zdravstvu u srpskim sredinama na severu Kosova, i u siromašnim opštinama Pčinjskog, Topličkog, Jablaničkog okruga biti uvećana primanja za po pet-deset odsto kako lokalno stanovništvo ne bi napuštalo ta područja.\n"To je jedini način da naši ljudi opstanu na ovom važnom području za nas", kazao je lider naprednjaka i najavio da će "veliki novac" biti uložen u ;lokalnu infrastrukturu, posebno izgradnju vodovoda i kanalizacije.\nVučić je ocenio da je za Medveđu najvažnije dovesti investitora kako bi lokalno stanovništvo imalo garantovanu budućnost, a govoreći o rudniku Lece u toj opštini, rekao da će "moliti naše ;kineske i ostale prijatelje da nam pomognu".\n"Dok ne nađemo strateškog partnera za Lece, pomagaće država Srbija jer naš ogroman interes je da nam se ljudi ne isele iz Medveđe", kazao je Vučić.\nOn je pozvao građane Medveđe da izađu na lokalne izbore 8. septembra i glasaju po svojoj savesti.\nĐukanović: Moja i Vučićeva pozicija veoma udaljene, to ne znači da ne treba nastaviti razgovore\nPredsednici Crne Gore i Srbije, Milo Đukanović i Aleksandar Vučić, konstatovali su da su im pozicije kada je u pitanju Zakon o slobodi veroispovesti veoma udaljene ali i da to ne znači da ne...


ZRENJANIN – Ilija Majstorović piše istoriju zrenjaninskog stonog tenisa. On će biti upamćen kao prvi Zrenjaninac koji je nastupio za reprezenataciju Srbije. U okviru Evropske lige, Majstorović je debitovao protiv Nemačke, zvanično najbolje selekcije Evrope.\n– To je za mene jedno veliko iskustvo, ostvarenje sna mi je bilo da igram za reprezentaciju. Imali smo neku svoju šansu, rezultat od 3:0 nije bio tako ubedljiv kao što deluje. U poslednjem meču u kojem sam igrao izgubio sam 3:2 od Rikarda Valtera, a 12:10 rezultat je petog seta, i to je bilo veliko iznenađenje. Bio sam na dva poena od velike senzacije, nisam uspeo da ga pobedim, ali opet kažem to je jedno veliko iskustvo za mene – ispričao je kapiten stonotenisera Banata.\nOd ove sezone Aleksandar Karakašević oprostio se od reprezentacije, i ostalo je jedno mesto upražnjeno, tako da će mladi sada imati mogućnost da izađu na megdan najvećim rivalima u Evropi. Sledeći meč reprezentacija igra protiv Švajcarske 22. novembra.\n– Sastav ekipe se još ne zna, ali zahvaljujući mojim dobrim partijama protiv Nemačke i utakmicama koje igram u Srbiji, mnogi ljudi veruju da ću i u tom meču zaigrati. U kojem god sastavu da nastupamo mi taj meč moramo pobediti – naglasio je Majstorović.\nNaš sagovornik nije krio da ima i ljudi koji ga tokom karijere nisu podržavali. Sada, nakon uspešnog meča protiv Nemačke, mnogi su mu se javljali da se izvine.\n– To je za mene najveća nagrada jer sam uspeo i kritičare da razuverim i da ih nateram da promene mišljenje. Dobio sam čak i čestitku iz Nemačke, od jednog nemačkog trenera koji ima uspešnu karijeru više od 30 godina – rekao je ovaj mladi sportista.\nZa Stonoteniski klub “Banat” traje drugi deo jesenje sezone. Takmičari su uspeli da ostvare šest pobeda, i ostale su još tri utamice. Predstoje još dva pojedinačna turnira u Srbiji, gde će Ilija, ukoliko nastavi sa dobrom igrom, imati priliku da osvoji prvo mesto.\nTagoviIlija Majstorović sport stoni tenis


Aug 31, 2016 Avnet, Oracle Cloud\nKompanija Avnet, Inc. (AVT), vodeći globalni distributer opreme za informacione tehnologije i platinasti član partnerske mreže Orakl (Oracle PartnerNetwork – OPN), u svoju ponudu na tržištima zemalja jugoistočne Evrope uvrstila je najnovija rešenja Orakla na polju hardvera, softvera i klaud (cloud) tehnologije, kao deo novog sporazuma o distribuciji koji će omogućiti krajnjim korisnicima da zadovolje potrebe savremenih IT sistema u svojim kompanijama.\nPrema rečima Bila Patakija (Bill Pataky), menadžera proizvodnje Orakl (Oracle), stručnost Avnet tima je dragocena u plasiranju rešenja Orakla za korporativni sektor, jednako kao i njihovo iskustvo na polju virtuelizacije i skladištenja podataka u Evropi, Africi i na Bliskom istoku. „Pružaju nam se mogućnosti za proširenje saradnje, kako bismo pretvorili tehnološka rešenja u biznis ponudu za naše partnere i krajnje korisnike u čitavom regionu”, rekao je Pataki.\nPored ponude hardverskih i softverskih proizvoda Orakla, klijenti Avneta u regionu će imati pristup raznim uslugama Orakla koje uključuju ponude Softver-as-a-Service (SaaS), Platform-as-a-Service (PaaS) i Infrastructure-as-a-Service (IaaS). Stručnjaci Avneta širom regiona će biti na raspolaganju za podršku na polju upravljanja, u okviru koncepta Proof of Concepts (modeliranje stvarne tržišne situacije na osnovu tehnoloških, poslovnih i finansijskih parametara), kao i na polju testiranja sistema.\nNovi sporazum najavljuje dalje širenje postojeće saradnje između firmi Avnet i Orakl u regionu jugoistočne Evrope, Mađarskoj, Češkoj Republici i Slovačkoj.


Kompjuterske igrice izazivaju zavisnost - Užicka Republika Press\nSvetska zdravstvena organizacija klasifikovala je zavisnost od kompjuterskih igara kao bolest, što je još jedan pokazatelj da lekari i posebno stručnjaci za mentalno zdravlje širom sveta sve više prepoznaju to stanje kao poremećaj.\nAmeričko udruženje psihijatara je smatralo da nema dovoljno istraživanja tog stanja da bi se ta zavisnost svrstala među bolesti, ali, po Međunarodnoj klasifikaciji koja se primenjuje u celom svetu za utvrđivanje i klasifikovanje bolesti, zavisnost od kompjuterskih igara bi trebalo smatrati bolešću ako negativne posledice traju više od godinu dana.\nNajdžel Henderson, predsednik organizacije za zaštitu mentalnog zdravlja Mental helt jurop izjavio je da simptomi na osnovu kojih se određuje zavisnost od igara kao opasnost po mentalno zdravlje, “mogu biti prošireni na sve što počinje da preuzima ili dominira nečijim životom”.\nPosmatranje svake osobe i pojedinačnih okolnosti, a ne samo opštih simptoma, od suštinske je važnosti za lečenje zavisnosti od igara, isto kao i drugih mentalnih bolesti, kazao je Henderson, ističući da je važno prvo tražiti uzrok problema, a ne pokušavati samo lečiti “simptome”.\nZabrinjavajuće je što sve mlađa deca puno vremena provode ispred računara ili mobilnih telefona, a istraživanja ukazuju da školarci, već od sedme godine sede nekoliko sati ispred računara igrajući igrice. Zato stručnjaci upozoravaju na opasnost širenja nove vrste bolesti – zavisnosti od video igrica.\nI kreativne igrice treba kontrolisati: upotreba računara kod dece starijeg predškolskog uzrasta treba svesti na dva puta nedeljno po sat vremena.\nAko je vaše dete nezainteresovano za stvaran svet, bezvoljno se igra sa vršnjacima, ne želi da ide u park, ako je dete razdražljivo i, uz sve navedene simptome, ima slabiju pažnju, histeriše kada ga odvojite od računara, često besni i želi da se osami – onda već spada u kategoriju „zavisnika“ i imate razloga da se zabrinete.\nKada se činjenice ovako sagledaju, stručnjaci tvrde da nema dileme – video igrice stvaraju zavisnost i njih treba veoma ozbiljno shvatiti, jer svaka zavisnost vodi u bolest.


PREVIRANJA U OPOZICIJI: Počela smena Dragana Đilasa\nIzvor: Kurir, 21.Dec.2013, 12:20\nSlobodan Homen i Vladislav Jovanović organizovali peticiju za sazivanje vanredne skupštine DS, zbog čega je Đilas pobesneo\nBEOGRAD - Gori mu pod nogama.\nU Demokratskoj stranci je praktično počela smena Dragana Đilasa s mesta predsednika te partije. Đilas je juče, gostujući na televiziji B92, izjavio da u DS postoji peticija za zakazivanje vanredne skupštine stranke, u čemu su najaktivniji Slobodan Homen i Vladislav Jovanović. >> Pročitaj celu vest na sajtu Kurir << Da stvar bude gora, lider DS je naglasio da se sve to dešava u vreme dok „u prostorijama DS nema struje“ i poručio bivšem predsedniku demokrata Borisu Tadiću da, ako želi da se vrati, to konačno javno i kaže!\n- Boris Tadić bi trebalo da iskreno kaže da li želi da bude predsednik stranke. Ako želi, neka kaže da želi, pa da vidi ima li većinu i da idemo na skupštinu - rekao je Đilas i dodao:\nKo će biti na vrhu\n- Ako ne želi, a želi da pomogne, onda treba s mnogo više energije i aktivnije da govori ono što misli, bez obzira na to da li se mi slažemo - poručio je Đilas i dodao da u DS vlada demokratija i da „ljudi imaju pravo na svoje mišljenje“.\nTadić je u više javnih nastupa izrazio spremnost da ponovo preuzme rukovođenje strankom, ali nije eksplicitno potvrdio da je spreman da se kandiduje za predsednika. To juče nije želeo da potvrdi ni Kuriru, koji mu je ovo pitanje postavio u SMS poruci. Dilemu da li Đilas još ima podršku da vodi stranku nakon veoma loših rezultata stranke na lokalu trebalo bi da razreši sednica Glavnog odbora, koja je zakazana za 18. januar. Katastrofalni rezultati lokalnih izbora u beogradskoj opštini Voždovac, ali i u opštinama Odžaci i Kostolac pokazuju da građani ne žele Đilasa i DS. Ukoliko se svemu pridoda polarizacija u stranci, sve ukazuje da lideru DS gori pod nogama.\nU prilog tome govori činjenica da on ne preza ni od niskih poteza kao što su ogovaranje vlasti kod evropskih zvaničnika. Naime, lider DS se juče sastao sa šefom Delegacije EU u Srbiji Majklom Davenportom, kome se žalio da je „opozicija izložena medijskom progonu, posebno u svetlu predstojećih izbora“. Đilas je još rekao Davenportu da se u Srbiji sprovodi prljava politička kampanja i da se izbori održavaju u neregularnim uslovima, „koje karakterišu politički motivisana hapšenja i presuđivanje preko medija“.\nNi zamenik predsednika DS Bojan Pajtić, kao ni funkcionerka DS Tanja Pašić nisu sedeli skrštenih ruku. Oni su se založili da svake buduće izbore prate strani posmatrači i najavili da će se obratiti međunarodnim organizacijama poput Hjuman rajts voča.\nĐILAS KOČI EVROPSKI PUT\nPotpredsednica SNS Zorana Mihajlović kaže da lider DS Dragan Đilas „postupa antidržavno jer ne može da podnese da je SNS najzaslužniji za pregovore sa EU“.\n- Đilas ne može da podnese činjenicu da je SNS upravo najzaslužniji za činjenicu da otpočinjemo pregovore sa EU i da je država sa SNS na čelu postigla najveći uspeh i hoće da zaustavi takav dalji evropski put Srbije - rekla je ona i dodala da je Đilas „sramota Srbije“.\nBlic: Zahuktava se u DS: Homen skuplja potpise za smenu Đilasa


Google uklonio 1.700 aplikacija zaraženih malverom Joker – a&s Adria Magazine\nAutor a&s Adria 25 Januara, 2020 331 Nema komentara\nSkener Play Protect Google Play prodavnice je od 2017. otkrio i uklonio oko 1.700 aplikacija zaraženih malverom Joker.\nU septembru prošle godine istraživači CSIS Security Groupa pronašli su u Play prodavnici 24 takve aplikacije s više od 472.000 preuzimanja.\nTvorci Jokera prvobitno su dizajnirali aplikacije tako da ih mogu koristiti za SMS prevare, ali su u velikoj mjeri odustali od toga nakon uvođenja novih smjernica Play prodavnice, koje ograničavaju upotrebu dozvole SEND_SMS, ali i zbog bolje kontrole Google Play Protecta.\nNovije verzije Jokera prešle su na drugu vrstu prevare – oni koji stoje iza malvera koriste zlonamjerne aplikacije kako bi prevarili žrtve da se pretplate ili kupuju različite vrste sadržaja preko telefonskog računa.\n„Oba načina osiguravaju verifikaciju uređaja, ali ne i verifikaciju korisnika“, objašnjavaju Alek Guertin i Vadim Kotov iz tima koji je zadužen za sigurnost i privatnost Androida. „Mobilni operater može utvrditi da zahtjev potiče od korisnikovog uređaja, ali ne zahtijeva nikakvu interakciju od korisnika koja se ne može automatizirati.”\nU većini slučajeva korisnici koji zaraze svoje Android uređaje Jokerom otkrili bi da funkcije aplikacije ne odgovaraju aplikaciji koju su instalirali.\nJoker aplikacije također često ne posjeduju druge funkcije osim procesa naplate i u nekim slučajevima će jednostavno biti kopije drugih popularnih aplikacija u Google Play prodavnici.\n„Google Play Protect svakodnevno skenira više od 50 milijardi aplikacija na više od dvije milijarde uređaja“, navodi se u izvještaju o sigurnosti i privatnosti Androida za 2018., objavljenom u martu 2019. godine.\n„Analizom i pregledom više od 500.000 aplikacija dnevno u procesu provjere baziranom na oblaku, Google Play Protect pomaže da štetne aplikacije ne dođu do Google Playa.“\nGoogle je u istom izvještaju otkrio da su oni odbili 55% više Android aplikacija nego 2017. godine i povećali stopu uklanjanja aplikacija za oko 66% u odnosu na prethodnu godinu. Iako izvještaj za 2018. godinu ne otkriva tačan broj uklonjenih zlonamjernih aplikacija, kompanija je 2017. rekla da je uklonila više od 700.000 aplikacija koje krše Google Play smjernice, 70% više nego 2016.


RTS :: Rampa za Prištinu u Interpolu\nPolitika Rampa za Prištinu u Interpolu\nRampa za Prištinu u Interpolu\npetak, 22. sep 2017, 19:30 -> 20:25\nPosle povlačenja kosovskog zahteva za članstvo u Interpolu, srpski zvaničnici ističu da će učiniti sve da se to ni u budućnosti ne dogodi. To potvrđuje i ministar unutrašnjih poslova Nebojša Stefanović, koji će učestvovati na Generalnoj skupštini te organizacije. Potez prištinskih vlasti ocenjuje kao diplomatsku pobedu Srbije.\nBez odlučivanja o kosovskom zahtevu za prijem, proći će i ovogodišnja Generalna skupština Interpola – tako su odlučili prištinski zvaničnici.\n"Poverenje da Kosovo bude član Interpola već su dale mnoge zemlje, ali to nije dovoljno da bi omogućilo pridruživanje toj organizaciji", rekao je kosovski premijer Ramuš Haradinaj.\nUprkos odustajanju, stavove Beograda o zahtevu Kosova pred članicama Interpola braniće ministar policije.\n"Velika diplomatska pobeda Republike Srbije i Ministarstva unutrašnjih poslova je u tome što smo uspeli da ubedimo većinu kolega širom sveta da ne podrže učlanjivanje Kosova i Metohije u Interpol, jer jedino Republika Srbija, kao država koju priznaju Ujedinjene nacije, može da brani boje i da se bori protiv kriminala i korupcije, u okviru ove policijske organizacije", ističe ministar Nebojša Stefanović.\nOsim nedostatka podrške, povlačenju zahteva kumovao je i domaćin. Peking, koji ne priznaje kosovsku nezavisnost, tamošnjim zvaničnicima nije poslao vize.\n"Prijem je, ove godine, bio nepredvidiv i zato što Generalnoj skupštini u Kini predsedava Rusija. Obe zemlje ne priznaju kosovsku nezavisnost", navodi Pljator Avdiju iz kosovskog centra za bezbednosne situacije.\nKosovo se, ipak, uzda u iduće zasedanje – 2018. u Abu Dabiju. A Beograd nastavlja diplomatsku borbu. Poteze Prištine vidi kao pritisak na briselski dijalog.\n"Pokazuju da u samom dijalogu nisu sasvim iskreni kada kažu da hoće da se dogovorom rešava stvar. Kao, s jedne strane su za dogovor, a ovde vidimo da iza leđa pokušavaju nešto mimo dogovora da urade", kaže direktor Kancelarije za Kosovo i Metohiju Marko Đurić.\n"Linija tog pritiska su i napori da Kosovo postane članica UN i svih organizacija iz sistema, ali i onih specijalizovanih organizacija koje nisu u sistemu UN. Zašto? Pa zato što je to afirmacija državnosti", smatra karijerni diplomata Zoran Milivojević.\nVezu sa Interpolom Kosovo trenutno ostvaruje preko Unmika. Eventualnim članstvom, međutim, imali bi direktnu komunikaciju sa tom organizacijom, uvid u baze podataka, mogućnost raspisivanja međunarodnih poternica.\n"Oni onda mogu da stave bilo kog građanina Srbije na poternicu Interpola, uključujući i zvaničnike. To daje moć Kosovu da iz revanšizma, osvete ili kalkulacija, konstruišući optužnice kao u slučaju Olivera Ivanovića, stave nekoga na listu Interpola i tada su sve zemlje u obavezi da postupe po zahtevu članice Interpola", kaže advokat Marko Nicović, bivši načelnik beogradske policije.\n"To treba da znači samo da u narednom periodu nastavljamo da istom žestinom branimo naše državne i nacionalne interese", ističe Đurić.\nZa prijem u Interpol neophodne su dve trećine glasova prisutnih članica – a, ukupno ih je 190. Do sada, Kosovo je obezbedilo podršku njih 25.\n(petak, 22. sep 2017, 20:38)\nKo i zasto gura srpsku AP KosMet u medjunarodne institucije i "nezavisnost".?\nPa guraju ih SAD i nepotpuna EU sa svojim satelitima.A,zasto?Pa zato da bi ostvarenjem kosovske "nezavisnosti" oprali svoju nelegalnu i nelegitimnu agresiju na Srbiju.Ali,to im ne uspijeva jer Srbija ima Rez.SB.UN 1244 koju su i oni potpisali,a ne uspijeva im ni da pritiscima natjeraju Srbiju da preuzme na sebe njihovu krivicu.Svaka cast Kini koja je.s pravom,odbila da Albancima da vize,jer AP. KosMet nije clanica UN.\nMislim da projekat zapadnih sila o "nezavisnosti" KosMeta polako propada.\n1 Brnabić nastavlja posetu Njujorku, na agendi ekonomske teme\n2 Bilateralni susreti Dačića u Njujorku\n3 Izveštaj za ECFR: Promena granica je malo verovatna bez nasilja\n4 Brnabićeva u Njujorku: Tražiću da se ne smanjuje misija Unmika\n5 Austrija za otvaranje bar tri poglavlja sa Srbijom


"Dela govore" ne samo o rezultatima vlasti, već i donacijama Evropske unije | Slobodna reč\n„Dela govore“ ne samo o rezultatima vlasti, već i donacijama Evropske unije\nZastave Srbije i EU na Žeželjevom mostu u Novom Sadu; Foto: Evropska unija\nBEOGRAD / VRANJE – „Dela govore“ – udarni je slogan Srpske napredne stranke (SNS) na predstojećim parlamentarnim izborima, kojim vladajuća stranka želi da istakne svoja postignuća tokom prethodnih 10 godina vlasti. U svrhu političke promocije rezultata napravljena je i posebna internet stranica „Dela govore“ na kojoj je predstavljena interaktivna mapa Srbije i brošura „Uradili smo zajedno“ putem kojih mogu da se vide sva postignuća vlasti u prethodnom periodu.\n„Posle 19 godina, ponovo krasi Novi Sad„, stoji u brošuri kampanje Dela govore. Nakon 19 godina od rušenja starog mosta u NATO bombardovanju putnički saobraćaj preko Žeželjevog mosta pušten je 1. septembra 2018. godine. Nema ni reči da je to nakon skoro dve decenije bilo moguće zahvaljujući donacijama iz EU. EU je finansirala oko 60% ukupnih troškova za rekonstrukciju ovog mosta što je građane EU koštalo 35 miliona.\nU delu brošure koji se odnosi na infrastrukturne projekte uključena je i izgradnja pruge Beograd – Niš – Preševo. Ono što se ne spominje jeste da je to projekat koji se finansira u okviru Ekonomskog i investicionog plana za Zapadni Balkan koji je Evropska komisija usvojila na jesen 2020. godine.\nU pismu predsedniku Srbije iz maja prošle godine, Ursula fon der Lajen predsednica EK poručila je da „Komisija već puno parom radi na realizaciji projekta“, koji će povezivati Beograd sa Preševom.\nIzgradnja pruge Beograd – Niš – Preševo će koštati oko 2,5 milijarde evra a finansiranje će se obezbediti kroz EU donacije, odnosno zajmove Evropske investicione banke i Evropske banke za obnovu i razvoj.\nU brošuri se ne spominje da je Evropska investiciona banka sa 34 miliona evra finansirala izgradnju, dok je Srbija obezbedila upola manje finansijskih sredstava, odnosno 16 miliona evra. Dakle, sredstva iz EU su i u ovom projektu činila preko 60% ukupnih finansijskih sredstava.\nEvropska unija kao najveći donator u Srbiji, u proteklih 18 godina donarala je preko 3,6 milijardi bespovratnih sredstava u različitim oblastima. Pored toga, zahvaljujući IPA fondovima, država Srbija i njene institucija svake godine otprilike dobiju 200 miliona evra. Od tog novca, renovira se putna infrastruktura, bolnice, škole i drugo.\nNovac za projekte koje EU finansira u Srbiji direktno dolaze od poreskih obveznika građana država članica EU.\nPrethodni članakU Vranju još 8 novozaraženih, na lečenju 19 obolelih\nSledeći članakDijalog u Bujanovcu na temu integracija u državne institucije


Iz Javne ustanove „Ekologija i bezbjednost“ Trebinje saopšteno je da se u nedjelju, 7. jula, očekuju značajne oscilacije nivoa rijeke Trebišnjice, pa se korisnicima voda i kupačima preporučuje da ne borave u blizini riječnog korita zbog lične sigurnosti.\nU ovoj ustanovi navode da će zbog redovnog održavanja kola za navodnjavanje i zahvata za pumpne stanice, koje provode „Hidroelektrane na Trebišnjici“, u vremenu od 7 do 9 časova doći do prekida ispuštanja vode u riječno korito sa brane Gorica, zbog čega će se nivo vode u koritu smanjiti.\nNakon 9 časova počeće postepeno ispuštanje vode u riječno korito do maksimalnog protoka od 45 m³/s, što će za posljedicu imati ponovno podizanje nivoa rijeke.\n„Apelujemo na sve korisnike voda i stanovništvo koje boravi na rijeci i oko korita rijeke da zbog lične sigurnosti i mogućih nepredviđenih okolnosti u ovom periodu obrate pojačanu pažnju na aktivnosti u blizini riječnog korita i u samom koritu rijeke“, ističu u Javnoj ustanovi „Ekologija i bezbjednost“.\nU obavještenju podsjećaju i da je prosječna temperatura vode samo 12,5 stepeni, zbog čega se „ZABRANJUJE kupanje u rijeci, kao i skakanje sa mostova“.


Smederevu preti prinudna uprava – Semendria\nSmederevu preti prinudna uprava\nLokalni SNS zakazao sednicu na koju nije došao nijedan od njegovih 44 odbornika. Da li je uzrok krize sukob naprednjaka sa gradonačelnicom Jasnom Avramović\nSEDNICA Skupštine grada u Smederevu u utorak nije održana jer nije došao nijedan od 44 odbornika SNS, koji u lokalnom parlamentu ima stabilnu većinu. Zvaničnog objašnjenja nema, a nezvanično se kao povod pominje raskol između dve struje ovdašnjih naprednjaka.\nOd ukupno 70 odbornika, na sednicu je došlo samo 20 predstavnika opozicije i Socijalističke partije Srbije koja je u neformalnoj koaliciji sa većinskom Srpskom naprednom strankom. Predsednik Skupštine Bogoljub Spasojević je samo utvrdio to da nema kvoruma, te sednicu odložio na neodređeno vreme.\n– Šta sam rekao, rekao sam i nema drugih izjava. Ne znam što nisu došli, pitajte njih. Niko se nije javio zbog čega će odsustvovati – kratko se predsednik lokalnog parlamenta obratio novinarima, a za objašnjenje nije bio dostupan ni bilo ko iz Gradskog odbora SNS.\nSmederevska javnost, stoga, nagađa da lokalni odbor naprednjaka gradonačelnici Jasni Avramović zamera to što, navodno, donosi odluke bez konsultacija sa strankom i sprovodi sopstvenu, umesto politike SNS…\nMedijima su, zato, na raspolaganju bili predstavnici opozicije.\n– U istoriji parlamentarnog života se još nije dogodilo da vladajuća većina nije obezbedila kvorum, pa je jasno da su naprednjaci Skupštinu pretvorili u svojevrsni ring za unutastranačko obračuvanje. Odbornici Srpske napredne stranke se nisu pojavili da bi gradonačelnici Jasni Avramović pokazali kolika je njihova snaga – smatra šef odborničke grupe DS Perica Đorđević.\nPredstavnik Dveri Igor Švonja ističe uverenje da su svi odbornici zapravo postali taoci obračuna među naprednjacima i podseća na to da se nešto slično dogodilo i uoči pretprošle sednice, kada su predstavnici SNS u salu ušli tek posle tročasovnih “konsultacija”.\n– Ova tragikomična situacija je dovela do urušavanja demokratije i institucija, a preti da ugrozi i funkcionisanje lokalne samouprave – upozorava šef odborničke grupe pod nazivom “Budimo Smederevo” Aca Cvetanović, dok je Miloratka Bojović iz DSS još oštrija, pa tvrdi da je grad već godinu dana praktično blokiran zbog međusobnih sukoba unutar SNS.\nPodsetimo, ukoliko sednica u Smederevu ne bude održana do 11. avgusta stiču se zakonski uslovi da Skupština bude raspuštena, a onda sleduje uvođenje privremenih mera.\n« Ugovor o upravljanju Železarom prvi put pred javnošću\nOdeljenje za vanredne situacije Smederevo upozorava na opasnost od požara »


Ministar Mehaj i general Jašari posetili Bondstil - Kosovo Online\nMinistar Mehaj i general Jašari posetili Bondstil\n22. Decembar 2021. • 14:55\nIzvor: Kosovo Onlajn/Telegrafi\nMinistar odbrane, Armend Mehaj, zajedno sa generalom Kosovskih bezbednosnih snaga (KBS), Baškimom Jašarijem, posetio je kamp Bondstil i sastao se sa komandantom grupe za podršku tog područja, pukovnikom Metjuom Dinenom.\nMehaj kaže da su upoznati sa trenutnom organizacijom u kampu, strukturom, kapacitetima, trenutnom misijom i delovanjem.\n„Danas smo zajedno sa generalom Jašarijem posetili kamp Bondstil gde nas je primio komandant grupe za podršku oblasti, pukovnik Metju Dinena. Od pukovnika Dinene smo obavešteni o trenutnoj organizaciji u kampu, strukturi, kapacitetima, trenutnoj misiji kao i operacijama. Takođe, pukovnik Dinena i njegovi saradnici, informisali su nas o stepenu saradnje sa centralnim i lokalnim vlastima, posebno ističući veoma blisku saradnju sa KBS. Zajedno smo izrazili uverenje i prirodnu volju da se ova saradnja dodatno produbi u 2022. godini", napisao je između ostalog Mehaj.\nArmend Mehaj KBS Bondstil\nKaran: KBS nikada neće moći da se meri sa snagom Vojske Srbije\nVojni komentator Ljuban Karan kaže da naoružavanje albanskih snaga bezbednosti na Kosovu, koliko god da je opasno, nije jedina pretnja za Srbiju i srpski narod na Kosovu i da je neuporedivo veća opasnost stvaranje atmosfere da se "vojska Kosova" u budućnosti nađe među članicama NATO saveza, prenose Novosti.\nHaradinaj: Za KBS potreban budžet od 10 milijardi evra\nMehaj: Budžet KBS od 1,3 odsto BDP je po standardima NATO


Press Online :: Svet :: STRMOGLAVI PAD Posle ove odluke predsednika Rusi imaju nikad LOŠIJE MIŠLJENJE O PUTINU\nVladimir Putin u poslednje vreme doživljava poraz za porazom kod kuće. Nakon što je na lokalnim, regionalnim i izborima za guvernera, njegova stranka doživela nekoliko neočekivanih poraza, stigao je još jedan "udarac" za ruskog predsednika. Naime, prema rezultatima najnovijih anketa, Putinova popularnost pala je na samo 39 procenata.\nAnketa koju je sproveo Centar Levada u septembru, pokazuje da je Putinova popularnost pala za 20 odsto u odnosu na novembar 2017. godine, kada je imao podršku čak 59 odsto ispitanika. Tada je ruskog lidera stanovništvo gledalo pozitivno, ali se u poslednja tri meseca ta situacija promenila.\nSlično je i sa ostalim Putinovim ministrima i najbližim saradnicima. Ministri odbrane i spoljnih poslova, Sergej Šojgu i Sergej Lavrov, takođe imaju veoma značajan pad građana koji podržavaju njihovu politiku. Prema anketi, ljudi i dalje više veruju ruskom predsedniku nego bilo kom drugom političaru ili instituciji, ali je i taj procenat pao sa 75 odsto u 2017. na 58 odsto u 2018.\n- Ljudi imaju osećaj da država pokušava da reši svoje probleme na račun stanovništva. Postojala su velika očekivanja da će Putin opozvati penzione reforme - rekao je Led Grukov, direktor Centra Levada.\nTakođe, entuzijazam za mobilizaciju protiv stranih neprijatelja i post-Krimska euforija se smanjila, jer sve više ljudi obraća pažnju na socio-ekonomske probleme kod kuće.\n- Vlada tretira ruske građane kao da su deca. Prenose uživo predsedničke poruke o moćnim nuklearnim raketama i daje utisak da je to u najboljem interesu naroda, i to sve kako bi omekšali građane za penzione reforme za koje zna da će dobiti žestoke kritike - rekao je Dmitrij Kamjušev, urednik političke rubrike u listu "Vedomosti".\nDugo vremena, mozak prosečnog Rusa ponovljao je istu jednostavnu formulu: "Bez Putina, nema Rusije". Ali, poslednje istraživanje je postavilo pitanje da li ispitanici poštuju predsednika.\n- Jedan od glavnih problema sa penzionim reformama je da akumuliranjem većeg fonda nije u interesu ljudi, već služi rastu penzionoj industriji i "sipa" novac u domaću ekonomiju. Ova prinudna investicija nema nikakve veze sa obezbeđivanjem penzionera minimalnog nivoa bogatstva, ima veze sa infrastrukturom i bankarskim projektima sa državnim kompanijama i biznismenima bliskim Putinu - rekao je ekonomista Boris Grozovski za ruski list "Republika."\nRuski Senat usvojio je početkom oktobra zakon kojim se unose izmene penzionog sistema i povećava granica za odlazak u penziju.\nPrema izmenama zakona, između ostalog se menja starosno doba za odlazak muškaraca i žena u penziju, pa će tako muškarci sada odlaziti u penziju sa 65 umesto sa 60 godina, a žene sa 60 umesto dosadašnjih 55.\nPrvobitno, ruska vlada je nameravala da još više produži radni vek i muškaraca i žena, ali je predsednik Rusije Vladimir Putin sugerisao usvojene izmene. Prethodno je ruska vlada predlagala da starosna granica za žene bude podignuta na 63 godine.\nZa zakon je glasalo 149 senatora, pet je bilo protiv, dok su tri senatora bila uzdržana.\nOdgovarajući na pitanje da li je Kremlj zabrinut zbog rejtinga predsednika Putna u vezi sa reformom penzionog sistema, Peskov je tada rekao da Kremlj blisko posmatra promene rejtinga.\n- U isto vreme za predsednika rejting nikada nije bio prepreka da uradi pravi posao za ljude, posebno povećanje životnog standarda kao krajnjeg cilja transformacije (penzionog sistema).\nRusija oseća velike posledice zbog nametnutih međunarodnih sankcija, ali i činjenice da uveliko zavisi od izvoza energenata, čija cena sve više pada. Osim toga Moskva je imala dosta troškova kao domaćin Svetskog prvenstva u fudbalu, a takođe je povećala plate u državnom sektoru. Sada, čini se, ovim potezom pokušava to da nadoknadi tako što će Ruse primorati da kasnije odlaze u penziju.\nFoto: Frank Baulo / Wikipedia\nSudeći po rezultatima izbora održanih nedavno u nekoliko ruskih oblasti, građani Rusije odlučili su da kazne vladajuće političare i stranke. Prvi put posle 2015. godine, kada je samo jedan kandidat vladajuće partije izgubio na direktnim izborima za guvernera, Kremlj je doživeo šok, jer su sada dva kandidata izgubila, a tamo gde je treći navodno pobedio konkurenciju, izbori su poništeni.\nIako se za pobednike tih izbora ne može reći da su jaka opozicija, jasno je da su glasači rešili da se pobune protiv režima, naveo je Independent.\nTakođe, na izborima koji su održani isto nedavno, Putin je doživeo, na neki način, poraz. Koalicija liberalnih opozicionih stranaka ostvarila je neočekivani trijumf na lokalnim i regionalnim izborima, odnevši pobedu u više izbornih jedinica usred Moskve - uključujući i četvrt Gagarinski u kojoj je glasao predsednik Putin. Opoziciona koalicija Ujedinjene demokrate u toj četvrti je osvojila svih 12 mesta. Ipak, u najvećem broju moskovskih opština pobedila je Putinova "Jedinstvena Rusija".\nJedan od izuzetaka je oblast Hamovniki distriktu u centralnom moskovskom okrugu, pobedu je odneo čovek koji se kandidovao bez dana iskustva u politici i bez plana da pobedi. Njegovo ime je Ilja Azar (33), novinar ruske "Novaje Gazete" i otvoreni Putinov kritičar.\nIzgleda da su glasači rešili da se na ovim izborima pobune protiv nepopularnih penzionih reforma i da na svaki mogući način naškode vladajućoj partiji. Zato su glasali masovno za kandidate koji su imali najveće šanse protiv kandidata Jedinstvene Rusije, čak i ako je to značilo glasanje za nacionalsite LDPR ili ništa bolje komuniste, naveo je "Blumberg".


DJI stopira prodaju dronova u Rusiji i Ukrajini | PC Press\nDJI stopira prodaju dronova u Rusiji i Ukrajini\nDJI je privremeno obustavio prodaju i sve poslovne aktivnosti u Rusiji i Ukrajini. To je čini prvom velikom kineskom kompanijom koja je zaustavila prodaju u Rusiji nakon što je ta zemlja započela invaziju na Ukrajinu u februaru.\nDJI prva kineska kompanija koja obustavlja prodaju u Rusiji\nOvaj potez dolazi mesec dana nakon što je ukrajinski političar Mykhailo Fedorov pozvao DJI da prestane da prodaje svoje proizvode u Rusiji. Ministar za digitalnu transformaciju ove zemlje objavio je otvoreno pismo za proizvođača dronova na Twitter-u u kojem se kaže da Rusija koristi DJI proizvode za navigaciju svojih projektila. Takođe se kaže da Rusija koristi proširenu verziju DJI-jeve platforme za detekciju dronova AeroScope za prikupljanje informacija o letu.\nPored toga, MediaMarkt, nemački lanac prodavnica koje prodaju elektroniku širom Evrope, uklonio je DJI-jeve proizvode sa svojih polica nakon što je dobio „informacije iz različitih izvora da ruska vojska koristi proizvode i podatke kineskog dobavljača dronova DJI za vojne aktivnosti u Ukrajini“. DJI je negirao da je aktivno podržavao rusku vojsku.\nPročitajte i: Autonomni dronovi osvajaju nebo\nPre nekoliko dana, DJI je izdao saopštenje u kojem osuđuje upotrebu svojih proizvoda za nanošenje štete. Rečeno je da ne prodaje svoje proizvode za vojnu upotrebu i da su se svi njegovi distributeri složili da ne prodaju proizvode kupcima koji će ih očigledno koristiti u vojne svrhe.\n← Kako isključiti preporučeni sadržaj Start menija u operativnom sistemu Windows 11\nSoundCloud kupio AI koji prepoznaje buduće muzičke hitove →


Rubrike > NATO > Crnogorska predsjedavanja A5\nPredsjedavanje Američko-jadranskom poveljom odvija se po abecednom redu i počevši od 2014. traje godinu dana. Crna Gora je predsjedavala Poveljom u dva perioda: od januara do juna 2011. i od juna do decembra 2013.\nTokom prvog predsjedavanja Crne Gore realizovani su brojni sastanci i seminari na političkom i vojnom nivou. Veliki uspjeh crnogorskog predsjedavanja predstavlja i učešće tadašnjeg generalnog sekretara NATO-a Andersa Fog Rasmusena na završnom sastanku Partnerske komisije A5 u Budvi, što je prvi put da je generalni sekretar NATO-a prisustvovao ministarskom sastanku u okviru Povelje.\nI drugo predsjedavanje Crne Gore u 2013. godini je bilo veoma uspješno i događalo se u trenutku koji je bio od izuzetnog značaja za naše evropske i evroatlantske integracije. Održano je niz sastanaka, a poseban akcenat je stavljen na revitalizaciju saradnje A5 i Američko-baltičke povelje (B3), koja bi omogućila produbljivanje regionalne inicijative i mogućnost zajedničkog djelovanja u širem kontekstu. Ostvaren je i izuzetan napredak na planu konkretne bezbjednosne saradnje između članica, a glavna aktivnost je bila slanje zajedničkog regionalnog tima u Avganistan, u okviru ISAF-a u vidu podrške NATO Misiji za obuku (NATO Training Mission). Zemljama A5 se pridružila i Slovenija, čime je obezbijeđeno puno regionalno učešće i saradnja na ovom polju. Ovom inicijativom još jednom je potvrđena spremnost zemalja regiona da, pored individualnog angažmana u Avganistanu, zajednički pruže podršku u procesu obuke avganistanske vojske, što je od strane NATO-a prepoznato kao ključni element za uspjeh cjelokupne misije.\nPored navedenog, Crna Gora je u avgustu prošle godine, kao 29. članica NATO-a, bila domaćin Samita (A5), koji je okupio šefove država i vlada zemalja regiona, a prisutan je bio i potpredsjednik SAD Majk Pens. Samit, kojim smo ko – predsjedavali zajedno sa Makedonijom, je protekao izuzetno uspješno i poslao snažne pozitivne poruke jedinstva oko integracionih ciljeva, stabilnosti i dobrosusjedskih odnosa. On je takođe, kroz prisustvo i izuzetno inspirativan i odlično prihvaćen govor pp Pensa, poslao snažan signal svim zainteresovanim stranama da SAD ostaje posvećena regionu i njegovom napretku.


Kamionski prevoz, Selidbe kamionom, selidbe u Beogradu kamionom\nVelike selidbe se ne mogu zamisliti bez kamiona, bilo da se radi o preseljenju domaćinstva, bilo poslovnog prostora. Njegova veličina omogućuje da se odjednom utovari veliki broj stvari, a da se pritom ništa ne ošteti tokom transporta.\nNaš tim dolazi na dogovorenu adresu i utovara prethodno upakovane stvari u kamion pritom vodeći računa da svakom predmetu nađe adekvatno mesto i tako ukloni mogućnost oštećenja bilo koje vaše stvari koja se nalazi u kamionu. Transportujemo ih do željene lokacije, a potom istovaramo takođe pazeći na svaki komad vašeg nameštaja i ostalih stvari za koje ste se odlučili da ih preselimo našim kamionom.\nKamion naše agencije je vrlo pogodan kako za selidbe u Beogradu, selidbe u Srbiji, tako i za međunarodne selidbe. Međunarodne selidbe se, naime, gotovo ni ne mogu zamisliti bez kamiona, a sa našim vozilom i vozačima možete biti sigurni da će vaše stvari bezbedno stići gde god je to potrebno.


Ako imate zemlju, šumu zasadite besplatno -\nDržavna Uprava za šume ponudila je besplatno sadni materijal građanima koji žele da na svojim posedima većim od pet ari zasade drveće, objavila je Uprava, koja je deo Ministarstva poljoprivrede.\nUkoliko šumski rasadnik ima na raspolaganju odgovarajući sadni materijal, zaključiće ugovor sa građaninom, po kome će obaveza rasadnika biti da obezbedi sadni materijal i pruži uputstva, a građanina da poštuje uputstva i posadi sadnice na svom zemljištu. Spisak registrovanih šumskih rasadnika kojih u Srbiji ima 55, sa kontaktima, postoji na sajtu Uprave za šume.\nTrošak ovakvog, od države podržanog načina sadnje, snosi Budžetski fond za šume Srbije. Pravo na podršku ostvaruje se preko konkursa, na kojima učestvuju pravna lica ili preduzetnici koji imaju registrovane rasadnike.\nAutor eVršac april 24, 2019\nAutor eVršac maj 10, 2019\nRešava se problem divlje deponije u Straži


Administracija Džoa Bajdena: Zaštitićemo Amerikance od Huawei-ja i ZTE-a | PC Press\nAdministracija Džoa Bajdena: Zaštitićemo Amerikance od Huawei-ja i ZTE-a\n28. januar 2021. 28. januar 2021. Filip Majkić\nSvima koji su imali lažnu nadu da će rotacija u američkom dvopartijskom režimu doneti povratak osnovama “slobodne trgovine” i popuštanje u relacijama prema Kini i kineskim kompanijama, makar u sektorima gde je to bitno, ta nada je pokopana izjavom nove državne sekretarke za trgovinu.\nŠtite Amerikance od zlih Kineza\nOna je pred senatom eksplicitno izjavila da će suštinski nastaviti sa protekcionističkim merama koje je donela administracija Donalda Trampa, koja je i Srbiji nametnula obavezu da pored izgradnje saobraćajne infrastrukture prema Kosovu limitira odnose sa najpouzdanijim dobavljačem telekomunikacione opreme. Đina Rajmondo je bivša guvernerka američke savezne države Rod Ajlend, a sada će preuzeti sektor trgovine (Department of Commerce) u Bajdenovoj administraciji. Prilikom saslušanja u Senatu povodom svog postavljenja izjavila je sledeće:\n“Učinićemo sve da zaštitimo američke telekomunikacione mreže od kineskih kompanija i ostaćemo posvećeni držanju kompanija kao što su Huawei i ZTE na crnim listama. Koristiću sve mogućnosti koje su mi na raspolaganju u najvećoj mogućoj meri kako bih zaštitila Amerikance od kineske pretnje i bilo kakvog ometanja ili uticaja sa te strane”, rekla je Đina Rajmondo, na zadovoljstvo američkog Senata.\nNe treba biti iznenađen ovim, budući da su sve sankcije i sve vrste pritisaka na ono što američka administracija doživljava “spoljnom pretnjom”, gde naravno najveći primat ima zaštita sopstvenih korporativnih giganata od strane konkurencije, uglavnom bivaju izglasane po “bipartisan” šemi, odnosno za to glasaju i republikanci i demokrate, sa preko 98% glasova za i eventualno tek pokojim uzdržanim glasom ili glasom protiv, koji je tu više da potvrdi hegemoniju nego da je omete. Stoga nije ni logično očekivati da se rotacijom partija u izvršnoj vlasti dese neke ozbiljne promene u politici prema inostranstvu. Za ovakve odluke redovno glasaju i senatori i kongresmeni koji u američkoj javnosti važe za “levičare” sklone socijalizmu. U decembru 2020. je kongres odobrio novih 1,9 milijardi dolara za zamenu ZTE i Huawei opreme u američkim telekomunikacionim mrežama.\nĐina Rajmondo je takođe najavila da “razmatrati politiku, konsultovati se sa kongresom i Senatom, konsultovati se sa industrijom i američkim saveznicima, te donositi procene šta je najbolje za američku ekonomiju i nacionalnu bezbednosti. Takođe se obavezala da će imati veoma agresivan pristup prema svemu što dolazi iz Kine, iz razloga što “kineski potezi ugrožavaju konkurenciju” i da će koristiti “sve alate koji su joj dostupni da izjednači snage u tržišnoj utakmici”.\nApple koristi priliku, Huawei tone\nOvakva sinhronizacija korporativnog i državnog aparata u kombinaciji s visokim stepenom sposobnosti prinude i konstantnom militarizacijom daju efekta. Apple je iskoristio priliku, baš kao i, recimo, Volkswagen tridesetih godina prošlog veka u sličnim okolnostima, i ponovo se popeo na vrh liste proizvođača mobilnih telefona.\nDok je Huawei doživeo ozbiljan pad isporuka, Apple je značajno porastao, naročito u poslednjem kvartalu prošle godine. Isporuke su porasle za 22%, a isporučeno je preko 90 miliona iPhone telefona. To je značilo da je Apple u tom periodu prigrabio prvo mesto liste proizvođača mobilnih telefona, sa udelom od 23,4%, prema tvrdnjama Canalys-a.\nNa taj način, Apple je pretekao Samsunga, uprkos tome što su Južnokorejanci takođe zabeležili rast isporuka za 6,2%, dostugavši brojku od 73,9 miliona, što je bilo dovoljno za 19,1% tržišnog udela. U međuvremenu, Huawei trpi ozbiljne posledice i doživljava pad od čak 42,4%, što je rekordni pad u jednom kvartalu za kineskog giganta. U poslednjem kvartalu prošle godine, Huawei je isporučio svega 32,3 miliona mobilnih telefona.\nXiaomi uskoro pred sličnim izazovom\nPodsetimo, pred sam kraj mandata, republikanska administracija Donalda Trampa je donela odluku da Xiaomi stavi na crnu listu kompanija kojima se ne sme dozvoliti pristup bilo kakvoj američkoj tehnologiji i prema kojoj će se u narednom periodu sprovesti “deinvestiranje”, odnosno sprečiće joj se pristup američkom kapitalu i intelektualnoj svojini. Tom prilikom je Xiaomi proglašen “kineskom komunističkom vojnom kompanijom” od strane Pentagona. Sva je prilika da će se u narednom periodu mobilno tržište prilično preoblikovati…\nTagovi: Amerika, apple, Huawei, iPhone, Kina, Sankcije, Xiaomi\n← Ford će deliti podatke o nezgodama sa drugim automobilskim kompanijama\nNvidia Shield TV podržava PS5 i Xbox Series X džojstike →


Ministar Savanović: Ne mogu svi raditi u državnim preduzećima i upravi – mojKontakt portal – Radio Televizija Kontakt\nSavanović: 1. mart za Srbe nikad neće biti praznik\nMinistar Savanović: Ne mogu svi raditi u državnim preduzećima i upravi\nMinistar rada i boračko-invalidske zaštite Republike Srpske Milenko Savanović izjavio je da Vlada sve ove godine čini maksimum napora i posvećuje svoje aktivnosti porodicama poginulih boraca, ratnim vojnim invalidima i demobilisanim borcima, u okviru raspoloživih ekonomskih mogućnosti.\n“Ove godine izdvojili smo 14 miliona KM prema Akcionom planu za zapošljavanje koji sadrži komponente: sredstva za djecu poginulih boraca – pripravnički status, sredstva za privredu, sredstva za osobe starije od 45 godina, sredstva za demobilisane borce”, rekao je Savanović za portal “Vijesti”.\nKomentarišući Zakon o radu u Federaciji BiH /FBiH/, za koji je Ustavni sud FBiH utvrdio da je donesen suprotno Poslovniku Doma naroda Parlamenta i Ustavu FBiH, Savanović je rekao da ne zna kakve su procedure bile prilikom usvajanja Zakona o radu u FBiH, a da je iz sredstava informisanja upoznat da je to išlo “brzim putem”.\n“Mi smo u Republici Srpskoj išli proceduralno. Istina, izgubili smo mnogo vremena zbog pokušaja da sve socijalne partnere okupimo oko zakona. Nažalost, Savez sindikata nije htio razgovarati o novom zakonu. Zakon smo usvojili u hitnoj proceduri, jer smo htjeli da u 2015. godini, kako je planirano u Programu rada i Ekonomskoj strategiji, donesemo Zakon o radu”, naveo je Savanović i poručio da je Zakon o radu u Srpskoj legalan i legitiman.\nGovoreći o štrajku glađu djece poginulih boraca Njegoša Tomića i Danijele Sedlar u Banjaluci, Savanović je ocijenio da ovaj vid protesta nije dobar način da se dođe do kvalitetnih rješenja.\nOn je dodao da se odomaćila praksa da se treba zapošljavati samo u javnim preduzećima i republičkoj upravi, što je nemoguće.\nSavanović kaže da, prema procjenama, ima oko 3.000 djece poginulih boraca i da ih je nemoguće zaposliti prema njihovim željama.\n“Razgovarao sam sa Njegošem i Danijelom. Htio sam im poručiti da ovaj štrajk nije način, jer se iscrpljuju i uništavaju zdravlje, te da ćemo nešto učiniti. Međutim, došla je informacija iz Zavoda za zapošljavanje da smo kroz Akcioni plan 2015. godine raspisali komponentu za djecu poginulih boraca na kojoj je bilo oko 2,5 miliona KM i da je Tomić dobio 8.000 KM da bi ovim sredstvima pokrenuo sopstveni biznis. Ako informacija bude tačna, u šta ne sumnjam, onda ovaj vid borbe i štrajka zaista nema smisla. To je ispod svakog nivoa”, ocijenio je Savanović.\nOn kaže da raspolaže informacijom, koja će biti provjerena, da Danijela ima stan u Prijedoru, koji je, izgleda, bio poplavljen.\n“To mijenja situaciju, ali ne znači da toj porodici ne treba pomoći. Međutim, ta porodica je bila zbrinuta u programu stambenog zbrinjavanja porodica poginulih”, pojasnio je Savanović.\nNa pitanje kada će biti isplaćene naknade za odlikovane borce i članove porodica poginulih odlikovanih boraca Vojske Republike Srpske, koje kasne gotovo dva mjeseca, Savanović je odgovorio da je postojao mali problem sa likvidnošću budžeta, jer su penzije prebačene na trezorski način isplate.\n“Poznato je da su prilivi i doprinosi u budžet najmanji u januaru, februaru i martu. Onda imate potrebu da 83 miliona KM isplatite za osam-devet dana za 250.000 penzinera. Logično je očekivati da će biti pozicija koje neće moći biti objektivno i realno ispoštovane u obavezujućem roku, kako je to zakon predvidio”, naveo je Savanović.\nOn je istakao da su naknade za odlikovanja među prioritetima i da očekuje da će to vrlo brzo biti ispoštovano. “Vlada nikome nije ostala dužna u dijelu koji je regulisan zakonima i što su obaveze Vlade”, konstatovao je Savanović.\nNećemo plaćati RTV taksu nego medijski porez\nUpis na novi ciklus besplatnih kurseva engleskog jezika u Banjaluci


Na godišnjicu pada novi detalji: Avion sa Kačinjskim se raspao u vazduhu\nI. Đ. 10. aprila 2017. 14:22\nNa dan kada Poljska obeležava sedam godina od avionske nesreće, u kojoj je poginuo predsednik Leh Kačinjski i još 95 osoba, oglasio se glavni istražitelj navodeći da nove analize ukazuju da se avion raspao u vazduhu pre nego što je pao na zemlju.\nAvion se srušio na današnji dan 2010. godine u Smolensku, na zapadu Rusije. Poginuli su Kačinjski, njegova supruga i još 95 osoba, većinom političara.\n„Avion je počeo da se raspada i gubi delove u vazduhu… koji su pali na zemlju daleko od stabla breze, drvo nije imalo veze sa padom“, kazao je Vaclav Berčinski, šef tima poljskih istražitelja za „TVP Info“.\nPrethodno je istraga nagoveštavala da je nesreći doprinelo to što je jedno od krila aviona zakačilo drvo u blizini piste.\nBerčinski je rekao da su istražitelji svoje nove zaključke bazirali na analizi razgovora između pilota aviona i ruskih kontrolora za vazdušni saobraćaj, prenela je agencija AFP.


Nikolić: Dobar je svako ko veruje u Boga | Mondo Portal\nNikolic Dobar je svako ko veruje u Boga\n10. avgust, 10:01\nNikolić: Dobar je svako ko veruje u Boga 0 Podeli Podeli na facebook Podeli na twitter Podeli na viber Pošalji na mail\n18.04.2012. / 15:00 15:07\nNikolić: Dobar je svako ko veruje u Boga\nPredsednički kandidat koalicije "Pokrenimo Srbiju" Tomislav Nikolić izjavio je danas da će ta koalicija, kada pobedi na izborima, sarađivati sa svakim ko želi dobro Novom Pazaru i Srbiji, bez obzira na versku i nacionalnu pripadnost.\n"Sarađivaćemo sa svakim ko želi dobro i Pazaru i Srbiji, ne pitajući ni ko je, ni šta je, ni kako se zove. Bitno je samo da celokupnom narodu želi dobro", rekao je Nikolić u razgovoru sa građanima Novog Pazara.\nOn je poručio da lista koju predvodi želi da Novom Pazaru vrati stari sjaj, da u njega vrati i proizvodnju i zapošljavanje, jer iz toga, kako je rekao, uvek proisteknu i dobri međunacionalni odnosi.\n"Sve nas je sada, nažalost, vlada ujedinila u siromaštvu", rekao je Nikolić.\nLider SNS pozvao je građane da se ne dele ni po polu, ni po pripadnosti naciji, ni po pripadnosti veri.\n"Svaki čovek koji veruje u Boga je dobar čovek. A gde traži Boga, u katedrali, džamiji ili crkvi, meni je to sasvim svejedno", rekao je Nikolić.\nOn je dodao da svaki čovek ima pravo da od države traži šansu da izdržava svoju porodicu i istakao da će svako ko je stručan imati šanse u vladi, lokalnoj samoupravi, ili na bilo kom drugom mestu gde budu odlučivali naprednjaci.\nNikolić je rekao da formiranjem zajedničke liste sa Bošnjačkom narodnom strankom, SNS faktički dokazuje da joj je podjednako drag svaki deo Srbije, i u njemu svako dete i svaki čovek i svaka žena.\n"Ako do sada političari nisu uspeli da obezbede slogu u Sandžaku, ili u Raškoj, kako ko voli, nama je dužnost da to učinimo, jer mi drugu državu nemamo. Ni Srbi, ni Bošnjaci, niti bilo ko drugi ko živi u Srbiji. Ovo nam je jedina država, i treba samo da je izgrađujemo i razvijamo, da u njoj živimo sve bolje", poručio je lider SNS.\nNikolić je ocenio da je ideja SNS najsnažnija ideja u Srbiji, oko koje su okupljeni mnogi ugledni i sposobni ljudi.\n"Nije nas okupila na mržnji, nego na veri - veri u bolje, poštenije i čestitije. I nema šta da nas razdvoji osim ovih kriminalaca. Ali ja vam garantujem, prvo što ćemo uraditi jeste da oteramo kriminalce. Dugujemo narodu da kažemo ko ga je osiromašio i da kaznimo onoga ko je narod uveo u zlo i u nesreću", rekao je Nikolić.\nLider SNS je građanima poručio da na izborima glasaju onako kako misle da je najbolje, ali da ne vidi da će išta biti dobro ako ne dođe do promene vlasti.\n"Ne vidim išta dobro ako ostanu oni koji su nas lagali, krali, optuživali narod, a sami živeli kako hoće. Mi smo potpuno spremni, treba nam vaše poverenje", poručio je predsednički kandidat SNS.\nTokom obilaska Raškog okruga, Nkolić će danas prisustvovati i predizbornom mitingu u Hali sportova u Kraljevu.\nTomislav Nikolić sns izbori


KARELL-ova MLEČNA DIJETA - Dr. Predrag Nenadić\nKARELL-ova MLEČNA DIJETA\nKod najtežih oblika dekompezovanih srčanih mana, u prvim danima lečenja, preporučuje se Karell-ova dijeta koje je veoma jednostavna i veoma efikasna. Ona se sastoji iz 800 ml, delimično obranog mleka, čiju količinu treba podeliti i piti u četiri obeda po 200 ml. Kada je u pitanju obrano mleko, ova dijeta obezbeđuje 328 kalorija. U slučaju da se koristi punomasno mleko, ona obezbeđuje 550 kalorija, 28 grama belančevina i oko 0,45 grama natrijuma. Ova dijeta može da se primenjuje samo prva dva tri dana, jer ona ne samo da je monotona, već ne zadovoljava potrebe organizma niti u energetskim, a ni u gradivnim i zaštitnim materijama. Takođe, kako se uz nju ne daju druge tečnosti, to ona ima manjkavist i u pogledu tečnosti.\nPrema nekim našim poznatim autorima, ova se dijeta može uspešno zameniti i sa davanjem voćnih sokova, čime se izbegava unošenje natrijuma u organizam.


Velikani u klinču zbog Vanje Milinkovića Savića – Sport – Dnevni sportski list\n28. јануара 2021. 3:20 PM\nGolman Lehije iz Gdanjska na meti Benfike i Ajaksa, Portugalci imaju veće šanse\nJoš nema ni 20 godina, a golman Lehije iz Gdanjska Vanja Milinković Savić već je uspeo da posvađa velikane evropskog fudbala. Konkretno nekadašnje šampione Evrope, Ajaks i Benfiku, koji se ozbiljno interesuju za njegove usluge.\nPrema informacijama portugalskog O Žogoa, Ajaks je prvi poslao konkretnu ponudu i izrazio želju da kupi mladog reprezentativca Srbije. Želeli su Kopljanici odmah da ga presele u Amsterdam sada u januaru, ali se pojavio problem – Benfika ima pravo preče kupovine perspektivnog golmana sledećeg leta i nema nameru da odustane od njega.\nTakva činjenica umnogome je smanjila Ajaksov manevarski prostor, pa pomenuti list ne ostavlja mnogo šansi Kopljanicima da se dočepaju mladog golmana pre šampiona Portugalije.\nU Lisabonu, s druge strane, očekuju da tokom leta ostanu bez sjajnog brazilskog golmana Edersona Moraeša koji je jednom nogom navodno već u Mančester Sitiju, a planiraju da sa Vanjom Milinkovićem Savićem potpišu ugovor do leta 2019. godine i to pre Evropskog prvenstva u Poljskoj, kako bi izbegli interesovanje drugih klubova.\nVidećemo kako će se odvijati dalja situacija na relaciji Lisabon – Amsterdam – Gdanjsk, a ono što je sigurno je da visoki čuvar mreže (202 santimetara) ne mora da brine oko sledećeg koraka u karijeri. Podsetimo, Vanja Milinković Savić je u leto 2014. godine prešao iz Vojvodine u Mančester Junajted, ali nije dobio nikakvu šansu na Ostrvu u dresu slavnog kluba.\nLetos je sa Lehijom iz Gdanjska potpisao ugovor do 2020. godine.\nNajlepši golovi 2016! (VIDEO)\nVokri: Postoji mogućnost da Kosovo izgubi članstvo u Uefi i Fifi


Uprkos najavama vlasti, veće plate svim direktorima u Užicu - NOVA portal\nUprkos najavama vlasti, veće plate svim direktorima u Užicu\nDruštvo Autor:Slavica Panić05. feb. 202121:32 > 11:27\nPrema izveštajima i predlozima Nadzornih odbora javnih preduzeća u Užicu, ovdašnje Gradsko veće donelo je odluku o ujednačavanju osnovnih zarada direktora u svim javnim preduzećima. Po tvrdnjama čelnika lokalne samouprave zaduženog za rad javnih preduzeća, za jedan broj direktora osnovna zarada je smanjena, a za drugi povećana za po četiri hiljade, pa će ubuduće svi direktori imati osnovnu zaradu od 88.000 dinara na koju se dodaju topli obrok, regres i minuli rad. Istražujući ovu temu, Nova.rs saznaje da baš i nije tako, te da su svim direktorima osnovne plate uvećane i da nije reč ni o kakvim smanjenjima zarada. Ovakva odluka za javnost je pre svega zbunjujuća, jer je nerazumljiva logika po kojoj se platežno izjednačava rad svih direktora bez obzira na njihovu stručnost, zalaganje, obim poslova i ostvarene rezultate.\nKako bi bolje razumeli razloge za ovakvu odluku lokalne samouprave u Užicu, za informacije smo se obratili članu Gradskog veća zaduženog za javna preduzeća u ovom gradu Ivanu Stanisavljeviću. On je potvrdio da je takva odluka doneta i smatra je ispravnom i korektnom. Po njegovim tvrdnjama, nije tačno da su svim direktorima javnih preduzeća uvećane zarade, te da su one za većinu njih zapravo smanjene.\nKraljevo: Većnici u Novu godinu ušli sa povećanim platama\nOpasne veze Darka Eleza i šabačkog Sandokana\n“Prvo, treba imati potpune informacije da bi u javnost bilo iznešeno da su plate povećane. Od osam javnih preduzeća kojima je osnivač grad Užice, tri direktora su imala osnovnu platu 84.000 dinara plus pripadajući dodaci kao što su topli obrok, regres i radni staž. Ostalih pet direktora su imali 92.000 dinara osnovnu platu plus pripadajući dodaci. Sada su plate samo ujednačene, pa direktori koji su imali 84 hiljade osnovnu platu, sada će imati 88 hiljada a u pitanju su tri direktora. Ostalih pet direktora koji su imali 92 hiljade sada će takođe imati 88 hiljada. Ako gledamo ukupnu stavku budžeta, više plata je smanjeno nego što je povećano, pa je tako ostvarena ušteda u budžetu”, tvrdi za Nova.rs Stanisavljević.\nNa pitanje odakle inicijativa za izjednačavanje plata, Stanisavljević nam je rekao da je to predlog Nadzornih odbora javnih preduzeća i da se Gradsko veće sa njima saglasilo i usvojilo ih. Inače, tročlane Nadzorne odbore za svako preduzeće čine dva člana koja imenuje osnivač tj. loklana samouprava a jedan je predstavnik preduzeća. Kako saznajemo, svako javno preduzeća, sva tri člana Nadzornog odbora plaća po 10.000 dinara mesečno, bez obzira da li zasedali ili ne.\nStanisavljevića smo pitali i da li su od prvog januara uvećane zarade zaposlenih radnika u javnim preduzećima. Odgovorio je da odluka Vlade Republike Srbije ne prepoznaje javna preduzeća u javnom sektoru te da su januarske zarade za 3,5% uvećane radnicima javne uprave, tačnije zaposlenima u gradskoj upravi, ustanovama kulture i Predškolskoj ustanovi u Užicu.\nIvan Stanisavljević Foto: Slavica Panić/Nova.rs\nDa bismo, kako Stanisavljević kaže, imali potpune informacije u cilju ispravnog informisanja javnosti, pitali smo da li možemo eventualno ostvariti uvid u zapisnik sa sednice Veća na kojoj je odluka doneta. On je na to odgovorio da uvid u ovom trenutku nije moguć, ali da se možemo obratiti zvanično, pozivajući se na Zakon o dostupnosti informacija. Kako nam je poznato da grad Užice nije osnivač osam, već sedam javnih preduzeća, jer je u slučaju JKP Duboko, sa gradom Čačkom i još sedam opština Zlatiborkog i Moravičkog okruga samo suosnivač, proveravamo i ostale tvrdnje. Za informacije o iznosima osnovnih zarada plata direktora, pre njihovog izjednačavanja, zvanično smo se obratili gradonačelnici.\nU dokumentaciji koja nam je u zakonskom roku i dostavljena, stoje pojedinačna rešenja Gradskog veća, kojima se daje saglasnost na odluke Nadzornih odbora sedam javnih preduzeća kojima se utvrđuju osnovna zarada direktora u iznosu od 88.000 dinara, koja se dalje uvećava zakonski propisanim iznosima za topli obrok, regres i minuli rad, počev od 01.01.2021.godine.\nNa uvid dobijamo i odluke javnih preduzeća o visini zarada svih direktora u 2020.godini, koja se sa Stanisavljevićevim tvrdnjama delimično poklapaju samo u brojkama ali ne i u tumačenju. U odlukama za direktore četiri javna preduzeća i to: JKP Vodovod, Bioktoš, Gradska toplana i Niskogradnja stoji da je njihova plata 92.000 dinara ali sa uračunatim toplim obrokom i regresom, bez minulog rada, što znači da nije reč o osnovnoj već o neto zaradi koja se uvećava samo za dodatak po osnovu minuliog rada.\nDirektori javnih preduzeća “Stan” i “Veliki Park” jesu imali, po važećim odlukama, platu 84.000 dinara ali su u taj iznos takođe uračunati dodaci za topli obrok i regres, bez minulog rada. Međutim, kada su u pitanju njihove neto plate, razlika je oko 14 hiljada dinara. Izuzetak je direktor JP „Užice Razvoj“ čija osnovna plata, po odluci preduzeća od 30.11. 2020.godine, već iznosi 88.000 dinara plus dodaci po osnovu toplog obroka, regresa i minulog rada, kako se od januara obračunava i ostalim direktorima.\nKako dostavljenja dokumentacija ne prikazuje ključne osnovne zarade u preciznom iznosu, koje su sada 88.000 dinara, zahtevom za dopunu podataka dobili smo i te iznose kao i iznose neto zarada isplaćenih za decembar prošle godine. Najniža osnovna plata bila je direktoru JP “Stan” i to u iznosu od 73.790,63 dinara (neto iznos-98.334,60), zatim JP “Veliki park”-74.586,22 dinara (neto-84.341,22), JKP “Niskogradnja”- 81.978,40 dinara (neto-92.102,00), JKP “Bioktoš”- 83.748,44 dinara (neto98.590,00), JKP “Vodovod”- 85.317,66 dinara (neto-102.437,08). Za direktora JP “Užice razvoj” dostavljen nam je podatak da je osnovna zarada iznosila 84.000 dinara bez obzira što po prethodno pomenutoj odluci preduzeća ona za decembar iznosi 88.000 dinara, dok je neto zarada izražena u iznosu od 88.326,96 dinara. Osnovna i neto zaradaza direktora JKP “Gradska toplana” iskazana je jednim iznosom i to 78.452,00 uz naznaku da je direktor mesec decembar proveo na bolovanju.\nAko se pažljivo pogledaju iznosi osnovnih zarada pre njihovog uvećanja na 88.000 dinara, koliko za januar iznose za sve direktore, ne uviđa se smanjenje zarade osnovne plate ni za jednog direktora već uvećanje za sve. Plate svim direktorima javnih preduzeća u Užicu, kako zvanični podaci o njihovim prethodnim osnovnim zaradama prikazuju, uvećane su i to od 2.682,34 pa do 14.209,37 dinara.\nIznosi zarada nisu bili tema interesovanja portala Nova.rs, već razlozi za odluku da se svim direktorima zarade izjednače, bez obzira na njihovo angažovanje, posvećenost, stručnost i postignute rezultate kao i tvrdnja da su plate nekim direktorima smanjene. Neka javna preduzeća u Užicu imaju jednu, dok druga više delatnosti, broj zaposlenih je različit a godinama unazad pojedina preduzeća iskazuju dobit dok druga posluju sa gubitkom. Ako bi se vodili logikom o ovakvom izjednačavanju plata u javnom sektoru, onda bi se moglo očekivati da svi zaposleni, po platnim razredima, odnosno stepenu stručne spreme, treba da imaju istu platu bez obzira u kom javnom preduzeću radili.\ndirektori javnih preduzećaplataUžice


Lenard: A sumnjali su u mene! Ker: Povrede deo sporta - SPORTSKI ŽURNAL\nToronto je trijumfom u Ouklendu 114:110 smenio Golden Stejt sa mesta šampiona NBA lige ukupnim rezultatom 4:2 u finalnoj seriji\nTrener Nik Nurs i najbolji košarkaš Toronta Kavaj Lenard, nakon osvajanja NBA titule, istakli su da su ispisali istoriju kanadske franšize.\nNurs, kome je ovo prva sezona u NBA u ulozi prvog trenea, bio je zadovoljan kako se završilo sve.\nNJegov kolega Stiv Ker žali zbog povreda Kevina Durenta i Kleja Tompsona, koje čeka duga pauza.\n- Više od poraza me boli loš osećaj zbog povreda igrača. One su deo NBA, kao i svakog sporta, i imaju veliku ulogu. To je priroda, možemo sada da pricamo šta bi bilo da smo bili kompletni, ali nije više važno - na čije reči se nadovezao Stef Kari da ova generacija Voriorsa nije okončala veliko poglavlje.